Vesti online / Vesti / Srbija / Poslanici i dalje o Vojvodini\nPoslanici Skupštine Srbije završili su u petak uveče razmatranje amandmana na Predlog zakona o utvrđivanju nadležnosti Vojvodine, a raspravu u pojedinostima na taj zakonski predlog treba da nastave u ponedeljak, 30. novembra.\nTokom četiri dana rasprave o predloženim "vojvođanskim zakonima" stranke vladajuće većine su odbacile tvrdnje o njihovoj neustavnosti, a deo opozicije ostao pri svojim ranije iznetim stavovima da oni vode ka stvaranju nove države na teritoriji Srbije.\nSednica parlamenta, na čijem su dnevnom redu Predlog zakona o utvrđivanju nadležnosti i Predlog statuta Vojvodine, počela je 24. novembra.\nU četvorodnevnoj raspravi poslanici su završili načelno razmatranje predloženih akata i veći deo od 212 podnetih amandmana na predloženi zakon o utvrđivanju nadležnosti Vojvodine.\nVlada Srbije je usvojila dva amandmana i to Liberalno demokratske partije i predsednika skupštinskog Zakonodavnog odbora Vlatka Ratkovića. LDP je predložila da u procesu donošenja zakona koji se odnose na Vojvodinu budu konsultovane vojvođanske institucije, a Ratković da se pokrajinske nadležnosti, pored oblasti zapošljavanja, prenesu i na oblast rada.\nPoslanici DSS, SRS i “Napred Srbijo” izneli su niz primedbi i amandmana na predlog osnivanja Razvojne banke Vojvodine.\n"Kada branite ovaj zakon prvo nam pokažite praksu. 'Metals' banku je na nezakonit način kupilo Izvršno veće Vojvodine i ona sada prerasta u razvojnu banku - otimačina se pretvara u legalizaciju", tvrde naprednjaci.\nI radikali su tvrdili da su prošle godine uvedene privremene mere u “Metals” banci, da je Vojvodina postala značajni vlasnik te banke ističući da se “sada više i ne krije da je to, u stvari, pokrajinska razvojna banka".\nPoslanici kluba “Za evropsku Srbiju” su naveli da će Vojvodina, preko svojih organa, u skladu sa zakonom, sve nadležnosti koje su joj određene raditi u skladu sa zakonima koje će donositi Republika Srbija.\nTako bi se Vojvodina, preko svojih organa, starala o realizaciji sistema politike u oblasti radnih odnosa na njenoj teritoriji, sprovodila socijalni dijalog i upis u registar sindikata i poslodavaca za grane, podgrupe i delatnosti na njenoj teritoriji.\nU toku rasprave o predloženim aktima, predstavnici vladajuće većine odbacili su tvrdnje o njihovoj neustavnosti, LDP je najavila da će akta podržati, a poslanici opozicionih DSS, SRS, NS i poslaničkog kluba "Napred Srbijo" ocenili "protivustavnim", navodeći da "vode razgradnji Srbije" i tražili njihovo povlačenje iz skupštinske procedure.\nPredlog zakona o utvrđivanju nadležnosti Vojvodine\nPoslanici su prepodnevni deo sednice iskoristili za razmatranje amandmana na Predlog zakona o utvrđivanju nadležnosti Vojvodine, i dok su stranke vladajuće većine branile predloženi akt, deo opozicije doveo je u pitanje, između ostalog, i način finansiranja Pokrajine.\nPoslanici DSS su ukazali da predloženim zakonom nije određeno koliko će sredstava iz republičkog budžeta biti izdvojeno za Vojvodinu, a ni kako će i za šta pokrajinska vlast izdvajati novac.\nOni su istakli da prenos velikog broja novih nadležnosti na pokrajinu zahteva i osnivanjenovih institucija, čije finansiranje, takođe nije definisano.\nIz poslaničkog kluba “Za evropsku Srbiju” su objasnili da je finansiranje Pokrajine već definisano republičkim zakonima, a da je Vojvodini samo ostavljena sloboda da sredstva raspodeli.\nŠef poslaničke grupe "Nova Srbija" Velimir Ilić je, reagujući na tvrdnje poslanika ZES da je predloženi zakon harmonizovan sa Ustavom Srbije, kazao da bi vladajuća većina "trebalo da bude srećna što se opozicija, uopšte, trudi da nešto tako nekvalitetno popravlja”.\n“Vi to odbijate i ne želite nikakve ispravke. Neverovatno je da toliko nadležnosti želite da prenesete na Vojvodinu, napravite duplu administraciju, udvostručite broj javnih preduzeća, a posle ćete ponovo govoriti kako imamo preskupu državu”, kazao je Ilić.\nRadikali su naveli i da je “pod plaštom decentralizacije” u oblasti građevinarstva i urbanizma Vojvodini data prevelika sloboda, istakavši da je nedopustivo da za drugostepeni sudski postupak u tim oblastima budu nadležne pokrajinske institucije.\nIz DSS-a su takođe ukazali da je na pokrajinu prenet prevelik broj nadležnosti, posebno u oblasti građevinarstva i urbanizma - čak 21, i postavili pitanje finansiranja institucija čije je osnivanje neophodno. Oni su ocenili da će predloženim zakonom biti stvorene paralelne institucije, što će biti na štetu republičkog budžeta i građana Srbije.\nNaprednjaci su poručili da autonomnim pokrajinama ne bi trebalo ostaviti mogućnost izdavanja dozvola za izgradnju i korišćenje objekata koji su u nadležnosti Ministarstva životne sredine i prostornog planiranja.\nOpozicija je osporila i prenos inspekcijskih nadležnosti na Pokrajinu iz oblasti šumarstva, ribolova i turizma, smtrajući da bi Pokrajini trebalo uskratiti mogućnost izrade strategija razvoja iz tih oblasti, ili ih ograničiti uvođenjem odredbe da moraju biti usklađene sa Nacionalnim strategijama razvoja.\nPoslanici DSS su naveli da nadležnosti prenete na Pokrajinu u oblasti šumarstva nisu definisane u skladu sa pravnim sistemom Srbije, te da članovi kojima je uređeno šumarstvo, kao i mnogi drugi u zakonu, “osnov su za stvaranje nove države”.\nSa njima su se složili i naprednjaci, koji su ukazali da lovstvo nije moglo biti regulisano predloženim aktom jer zakonski predlog koji u Srbiji reguliše tu oblast još nije ušao u skupštinsku proceduru. Oni su naglasili da bi Vojvodina samo delimično trebalo da raspolaže sredstvima od naknade za korišćenje ribarskih područja.\nRadikali su ukazali da je turizam već regulisan važećim republičkim zakonom, ističući da su odredbe koje definišu tu oblast suvišne.


Ta organizacija ocenila je da je “Srbija zemlja sa slabim institucijama u kojoj lažne vesti šire senzacionalistički mediji koje podržava vlada i u kojoj su novinari izloženi gotovo svakodnevnim napadima koji sve više dolaze od vladajuće elite i prodržavnih medija”.\n“U demokratiji, novinari igraju vitalnu ulogu u otkrivanju istine i pozivanju vlasti na odgovornost. Njihov posao je da osiguraju da građani blagovremeno dobijaju tačne i pouzdane informacije, koje su još važnije u kontekstu pandemije kovid-19”, dodaje se u saopštenju i ističe da je promovisanje slobode izražavanja ključni cilj SE.\nKako je udruženje istaklo, “vlast i vlasnici medija nedozvoljenim pritiscima su pokušavali da slabe nezavisnost medija, a ekonomski pritisak nastavio se i daljim sunovratom projektnog sufinansiranja, kroz koji se, suprotno propisima, novac građana ponovo deli konstantnim kršiocima Кodeksa novinara Srbije”.\nTakođe, taj dan ustanovljen je 1993. godine, kako bi se podigla svest o značaju medijskih sloboda i obeležila godišnjica Vindhuške deklaracije, izjave o principima slobodne štampe, koju je sastavila grupa afričkih novinara 1991. godine.\nOrganizacija UN za obrazovanje, nauku i kulturu (Unesko) od 1997. godine dodeljuje nagradu Giljermo Kano za slobodu medija pojedincima, organizacijama ili institucijama koje su dale izuzetan doprinos odbrani ili promocijii slobode medija u svetu.


PORTAL KRUG - PREKVALIFIKACIJA ZA 20 ZAVARIVAČA\nPrevious Article PODRŠKA MODNOM PREDUZETNIŠTVU\nNext Article PROJEKAT “PUT MLADOG PREDUZETNIKA”\nGrad Kraljevo dobio je za Ugovor o realizaciji projekta „Obuka nezaposlenih mladih lica za zapošljavanje“ 3,4 miliona dinara od ukupno 9,4 miliona dinara, koliko ih je za potrebe svih opština i gradova u Srbiji ove godine za sve projekte opredelilo Ministarstvo omladine i sporta. Novac dobijen za prekvalifikaciju 20 mladih ljudi u deficitarna zanimanja, biće iskorišćen za prekvalifikaciju mladih u zavarivače.\n- Oni će dobiti posao, a preduzeća sa područja Kraljeva dobiće 20 radnika sa zanimanjima koja su tim privrednicima neophodna – istakao je Terzić, zahvalivši se svima koji su se oko ovog projekta angažovali i izrazivši nadu da će se saradnja privrede i grada – nastaviti.\nSvoju saglasnost za prekvalifikciju i angažovanje, koja je bila neophodna da se za projekat konkuriše, dao je Radojko Janić, osnivač kraljevačkog „Radijator inženjeringa“.\nOn je istakao da su u pitanju „posebne kvalifikacije“, jer ovo nisu usmerene kvalifikacije za zavarivače i bravare.\n- Mi smo prekvalifikacije, tokom poslednjih 10-12 godina, obavljali svake druge-treće godine, a ove godine smo u radni odnos primili 14 zavarivača – rekao je Janić, ističući da je to posledica povećanja obima proizvodnje, ali i posledica odlaska radnika u inostranstvo.\nPrema njegovim rečima, iskusni, kvalifikovani i obučeni zavarivači koji imaju certifikate, mogu da rade svuda u Evropi, zbog čega i odlaze za većom zaradom. Zbog toga je apelovao na državu da propiše obavezu onima koji se obuče u domaćim preduzećima da određeni period moraju da rade u firmama koje su ih obučile za rad.\nU „Radijator inženjeringu“ praktična obuka zavarivača, koja mesečno po jednom kandidatu košta oko 42.000 dinara, radiće se se od 15.00 do 21.00, sprovodiće je diplomirani mašinski inženjeri – specijalisti zavarivanja, dok će opštu nastavu, najverovatnije, sprovoditi Mašinsko-tehnička škola u dogovoru sa Nacionalnom službom za zapošljavanje.\n- Bili smo ubedljivo prvi po bodovima, jer je drugi na listi bio Niš, koji je dobio 1,2 miliona dinara, što znači da imamo dobar tim koji piše projekte i odličnu saradnju našeg tima koji ima izuzetnu saradnju sa Ministarstvom omladine i sporta– naveo je Radević, pojašnjavajući da će mladi za obuku moći da se prijavljuju u filijali Nacioalne službe za zapošljavanje u Kraljevu.\nDirektorke ove filijale Snežana Prelić pohvalila je projekat Kancelarije za mlade, istakavši da na evidenciji ove službe ima 50-ak varilaca, od kojih je svega 20-ak mlađe od 30 godina.\n- Važan je stepen njihove motivisanosti i sposobnosti da obavljaju ove poslove, jer je u pitanju težak posao koji zahteva potpunu psiho-fizičku sposobnost. NSZ obavlja predselekciju koja podrazumeva informisanje zainteresovanih lica, potom i profesionalnu selekciju, a NSZ finansira i lekarske preglede, nakon kojih se odlučuje o tome koliko su oni koji bi mogli da obavljaju poslove varioca, sposobni da taj posao i rade – rekla je Prelić, pojasnivši da je obuka za varioce veoma skupa, traje tri meseca, a NSZ finansira poslodavcu 90.000 dinara po polazniku.\nKonferenciji za novinare prisustvovali su i koordinator Kancelarije za mlade Viktor Cvijić, i direktor Javnog preduzeća za uređivanje građevinskog zemljišta „Kraljevo“ Aleksandar Nestorović koji je govorio o infrastrukturnim projektima.


Sav prihod od prodaje karata biće namenjen Centru za smeštaj i dnevni boravak dece i omladine ometene u razvoju, a pred šampionom Evrope će biti težak zadatak da nadoknadi zaostatak iz prvog meča, pošto je sa 9:5 poražen u gostima.\nKolektivna ostavka Stručnog saveta Vaterpolo saveza\nPosle ostavke predsednika Stručnog saveta Vaterpolo saveza Srbije Vlaha Orlića ostali članovi ovog organa obavestili su rukovodstvo naše kuće vaterpola da podnose kolektivnu ostavku.\n"DELFINI" LAKO DO POLUFINALA EVROPSKOG PRVENSTVA Prlainović proslavio jubilej, kapiten Filipović upozorava\nVaterpolisti Srbije nisu imali mnogo problema u četvrtfinalu Evropskog prvenstva u Barseloni, pošto su lako savladali Mađarsku sa 8:5. Prošli su među četiri najbolje selekcije i za finale će se boriti protiv Hrvatske.\nZLATNE DAME Starović, Ružičić Benedek i Kristina Bedeč šampionke Evrope!\nDvosed Milica Starović i Dalma Ružičić Benedek postao je novi prvak Evrope u kajaku na šampionatu u Moskvi u trci na 1.000 metara.\nNEZGODAN PORAZ NA STARTU KONTINENTALNOG TAKMIČENJA Vaterpolistkinje Srbije izgubile od Nemačke\nŽenska vaterpolo reprezentacija Srbije izgubila je od Nemačke sa 9:8 (1:3, 2:2, 4:2, 2:1) u prvom kolu Evropskog prvenstva u Barseloni.\nHigl šesta u Evropi na 200 metara prsno\nSrpska plivačica Nađa Higl zauzela je šesto mesto u finalu trke na 200 metara prsno na šampionatu Evrope u Debrecinu.\nJanović: Srbija je bila na kolenima, ali svaka joj čast na pobedi\nNajbolji vaterpolista reprezentacije Crne Gore Nikola Janović izjavio je nakon poraza u polufinalu Evropskog prvenstva od Srbije 10:9 da su "delfini" bili na kolenima, ali da su dokazali veličnu pri kraju utakmice.\nVESLAČI NA PUTU ZA MEDITERANSKE IGRE Tri aduta Srbije za Taragonu\nSrpski veslački tim koji čine Marko Marjanović, Igor Đerić, Aleksandar Beđik i trener Aleksandar Ivković ovog ponedeljka putuje u Taragonu gde će od 28. do 30. juna učestvovati na veslačkoj regati 18. Mediteranskih igara.\nECB brine JAČANJE EVRA prema dolaru, evo zašto\nMAKEDONIJA BOLJA U GOLEADI Srbija poražena u pretposlednjoj proveri pred odlazak na Svetsko prvenstvo


Direkcija: Obustavljaju se radovi na Dorćolu\nVesti Autor:FoNet29. apr. 202018:06 > 18:11\nDirekcija za građevinsko zemljište i izgradnju Beograda najavila je da će radovi na saobraćajnoj infrastrukturi u Venizelisovoj i Ulici Žorža Klemansoa biti obustavljeni do ukidanja vanrednog stanja, kako pojedinci ne bi ugrožavali živote građana i radnika.\nU saopštenju Direkcija je osudila ponašanje čelnika opštine Stari grad, koji su u utorak uveče, tokom policijskog časa, zaustavili izvođenje planiranih i prijavljenih radova.\n„Ugrožavajući bezbednost radnika, rizikujući živote svih okupljenih građana, ne samo zbog obavljanja građevinskih radova, već prevashodno zbog toga što je u toku pandemija virusa korona, zloupotrebili su javne funkcije koje obavljaju“, navodi se u saopštenju, prenosi Beoinfo.\nDirekcija je navela da će postupiti u skladu sa zakonom i podneti krivične prijave.\n„Radovi na saobraćajnoj infrastrukturi izuzetno su važni, jer će njen završetak omogućiti smanjenje emisije štetnih gasova u tom delu gradu, što je pogotovo sada, kada smo se svi suočili sa opakim virusom koji upravo napada disajne organe, jedan od prioriteta“, ukazuje Direkcija.


Mondijal! Odvedite nas tamo, plavi!\nU tišini, gotovo neprimetno za stanovnike Viljnusa, reprezentacija SCG odigraće večeras u 19 časova (prenos na TV 'Pink') još jednu u nizu najvažnijih utakmica u kvalifikacijama za SP 2006. protiv Litvanije na stadionu 'Vektra', pred maksimalno 3.500 svedoka, koliki je kapacitet ovog objekta.\nPetkoviću ne treba 'bensedin'\nZa pobedu i Nemačku\nBaražnom vatrom po Litvancima\nNećemo da igramo za Španiju!\nBeograd -- Kandidat za ministra odbrane Zoran Stanković demantuje da je Karli del Ponte dao garancije u vezi s Ratkom Mladićem. Stanković je demantovao da je izjavio kako za dva meseca može da izruči Mladića Haškom tribunalu i takvu informaciju nazvao velikom izmišljotinom.\nVi nama Hrvatsku mi vama Tursku\nZa dva meseca izručiću Mladića\nTadić: Ništa iz Vlade o Mladiću\nSad država podnosi krivične prijave protiv Marovića\nMinistarstvo finansija podneće sredinom sledeće nedelje krivične prijave zbog zloupotrebe službenog položaja protiv Svetozara Marovića, Prvoslava Davinića, Miluna Kokanovića i svih drugih odgovornih za potpisivanje štetnih ugovora za Vojsku sa firmom Mileta Dragića.\nGeneral i ministar štite jedan drugog\nDavinić u korist Kokanovića?\nDavinić i Kokanović uhvaćeni u laži\nMarović i Davinić moraju na sud\nU Pregledu štampe čitajte tekst iz Dnevnika o ptičijem gripu. Tu je i razgovor sa sociologom Mladenom Lazićem iz Politike o socijalnoj strukturi društava bivšeg socijalizma. Sa informativnog sajta kosovakosovo.com prenosimo tekst publiciste Škeljzena Malićija o kosovskom timu za pregovore o statusu.\nSudbina inicijative DS o Stojkoviću\nBeograd, Šabac, Niš -- Na dnevnom redu zasedanja Parlamenta 11. oktobra je inicijativa DS-a za izglasavanje nepoverenja ministru Zoranu Stojkoviću. Demokratska stranka, međutim, neće učestvovati u skupštinskoj raspravi o svom predlogu, saopštio je šef Poslaničkog kluba DS-a Dušan Petrović.\nDS napustio Skupštinu Srbije\nDS napušta Skupštinu Srbije\nDemokratska stranka napušta Skupštinu\nPredsednik Srbije Boris Tadić napustio je nezadovoljan sednicu Vrhovnog saveta odbrane zbog nagodbe crnogorskog državnog vrha i srpskog premijera Vojislava Koštunice da se za novog ministra odbrane izabere general Zoran Stanković.\nPromene u vrhu Vojske SCG\nPaskaš penzionisan, Jokić imenovan\nU samoubilačkom napadu 24 mrtvih\nBagdad -- Najmanje 24 ljudi je poginulo u Hili, južno od Bagdada, gde su se šiitski vernici okupili kako bi počeli sveti mesec Ramazana. U eksploziji bombe koja se dogodila na ulazu u šiitsku džamiju za vreme okupljanja stotine vernika, na prvi dan Ramazana, poginule su najmanje 24 osobe, a ranjeno ...\nNeispunjena obećanja oko Bajrakli džamije u Beogradu\nTadić čestitao Ramazan


RTS :: Nova Srbija: DS nema legitimitet za vladu u senci\nPolitika Nova Srbija: DS nema legitimitet za vladu u senci\nsubota, 07. mar 2015, 15:54 -> 16:21\nNova Srbija saopštila je da Demokratska stranka nema legitimitet za vladu u senci i da je njeno formiranje "pokušaj ruganja boljima od sebe".\nNova Srbija smatra i da se demokrate rugaju ekonomskim reformama koje je preduzela Vlada Srbije, a koje daju rezultate na putu oporavka zemlje "od loše i neuspešne politike DS", prenosi Tanjug.\nStranka je u saopštenju ocenila i da su demokrate imale priliku da pokažu znanje i umeće dok su vodili zemlju, ali da su tu priliku propustili.\n"Umesto domaćinskog vođenja države, razvoja privrede i ekonomskog oporavka, Demokratska stranka je vodila politiku po 'burazerskom' principu u svoju korist, a na štetu Srbije", smatraju u NS.\nTa stranka tvrdi da je u vreme mandata DS više od 400.000 ljudi ostalo bez posla, a da je Srbija zaduživana nepovoljnim kreditima sa kamatama višim od osam odsto.\nNS smatra i da je ideja o formiranju vlade u senci odraz nemoći DS i nesagledavanja realnog stanja u zemlji.\nLider DS Bojan Pajtić, kako se dodaje, "sa šest odsto podrške, nema legitimitet ni za posao premijera koji obavlja u Vojvodini, a kamoli za mesto nekog predsednika vlade, pa taman ona bila i u senci".\n(subota, 07. mar 2015, 18:35) - коментатор [neregistrovani]\n(subota, 07. mar 2015, 17:56) - anonymous [neregistrovani]\n(subota, 07. mar 2015, 17:22) - anonymous [neregistrovani]


SREBRENICA: I vlasnici luksuznih kuća traže sredstva za obnovu - Portal 072info\n16. Septembra 2013. Vrijeme objave: 17:50 sati\nNa konkurs za dodjelu bespovratnih sredstava za adaptaciju i renoviranje stambenih jedinica, koji je proljetos raspisala opština Srebrenica za socijalno ugrožene porodice, prijavilo se 710 domaćinstava. U opštinskom budžetu je za ovu namjenu planirano 320.000 KM da bi se pomoglo socijalno najugroženijim porodicama da svoje devastirane kuće i stanove renoviraju, adaptiraju i obezbijede normalne uslove za život u tim stambenim prostorima.\nNačelnik opštine, Ćamil Duraković, rekao je da je iznenađen ekstremno velikim brojem zahtjeva, posebno kada se ustanovilo da su zahtjeve podnijeli mnogi čije kuće spadaju u luksuzne objekte za stanovanje, iako niko u njima ne živi.\nDuraković je napomenuo da bi novac trebalo da dobiju nasiromašnija domaćinstva, koja nemaju mogućnost da obezbijede smještaj, ali da je stigao i veliki broj zahtjeva imućnijih, čije su kuće potpuno uslovne, pa čak i luksuzne i sa mnogo više prostora od predviđenog za neophodni smještaj.\nOn kaže da predstoji veliki i težak posao za Opštinsku komisiju za dodjelu tih sredstava i zaposlene u opštinskoj administraciji da do kraja ovog mjeseca izađu na teren.\n“Potrebno je provjeriti opravdanost svakog zahtjeva i da se sačini lista onih koji zaista ispunjavaju uslove za dodjelu tih sredstava, te da se procijeni koliki će to pojedinačno iznosi biti, da bi se na osnovu utvrđenih činjenica realno i transparentno obavila raspodjela novčane pomoći za sanaciju i renoviranje devastiranih stambenih jedinica”, pojasnio je Duraković.\nOn je najavio da će u ovaj posao biti uključen veći broj zaposlenih u opštini, da bi na vrijeme i kvalitetno izvršili provjeru i da bespovratnu novčanu pomoć za renoviranje stambenih jedinica dobiju samo oni kojima je potrebna adaptacija i renoviranje neuslovnih stambenih prostorija.\nDuraković tvrdi da sredstva neće dobiti niko po političkoj ili nekoj drugoj osnovi, nego samo oni za koje bude utvrđeno da su im kuće ili stanovi neuslovni i da su slabog materijalnog stanja.\nU ovoj opštini je i prije dvije godine bila slična situacija sa raspodjelom bespovratne pomoći za sanaciju i renoviranje devastriranih kuća. Tadašnji načelnik opštine poništio je konkurs za dodjelu sredstava, jer se i tada prijavio više pojedinaca čije su kuće uslovne za život i koji su više puta dobijali donacije za obnovu i uređenje kuća.\nI u ovom konkursu je navedeno da oni koji su koristili sredstva iz budžeta opštine za sanaciju stambenih jedinica nemaju pravo za dodjelu sredstava.


Delovi aviona padali tokom prinudnog sletanja - Aktuelnosti US\nDelovi aviona kompanije United Airlines padali su na predgrađe tokom prinudnog sletanja na aerodrom u Denveru, kada se pokvario jedan od motora letelice, javili su zvaničnici.\nKućište motora se raspalo, a delovi aviona su padali na kvart i skoro pogodili jednu kuću, ali je avion bezbedno sleteo i niko nije povređen, javile su vlasti.\nDelovi aviona padali na predgrađe Denvera tokom prinudnog sletanja\nAmerička Savezna uprava za avijaciju (FAA) saopštila je da se Boing 777-200 vratio u u Denver, kada je primećen kvar na desnom motoru neposredno posle poletanja.\nLet 328 je leteo na relaciji Denver – Honolulu kada se incident dogodio, navela je Uprava. Delovi aviona padali su na predgrađe Denvera tokom sletanja.\nU odvojenom saopštenju, kompanija United je navela da je u letelici bio 231 putnik i 10 članova posade. Svi putnici su prebačeni na novi let za Havaje.\nIz Boinga imaju saopštenje: Povlačimo 777\nSouthwest Airlines sada i na aerodromu O’Hare u Čikagu\nJunajted erlajns naručio 200 električnih aviona sa vertikalnim poletanjem\nAvion je dostigao visinu leta i kapetan je objavljivao nešto preko razglasa, kada je jaka eksplozija zaljuljala letelicu praćena velikim bljeskom, preneli su putnici.\n„Avion je počeo jako da se trese i gubili smo visinu i počeli da padamo. Mislio sam da smo gotovi, da padamo“, rekao je jedan putnik, koji je sedeo direktno preko puta strane gde je bio oštećen motor.\nOn je rekao da su on i supruga stavili novčanike sa vozačkim dozvolama u džepove, da bi mogli da ih identifikuju ako se avion sruši. Oni su gledali kako su delovi aviona padali tokom prinudnog letanja.\nNacionalna uprava za bezbednost u saobraćaju istražuje incident.\nIZVOR: N1 I FOTO: LATEST BREAKING NEWS\nTags: bezbedno sleteoBoing 777-200delovi avionaDenvereksplozijaincidentLet 328prinudno sletanjeUnited Airlines\nSAD daju četiri milijarde USD za vakcine siromašnim zemljama


Značenje džokera: Nagrada "Meša Selimović" pripala V. Pištalu » Sinhro.rs\nZnačenje džokera, knjiga eseja u izdanju Agore dobila je 19 glasova članova Velikog žirija Večernjih novosti. Po 11 glasova dobili su Đorđe Sladoje za pesničku zbirku Zanatski dom i Nenad Nikolić za studiju Identitet srpske književnosti.\nNagradu “Meša Selimović”, koju 32. put dodeljuju “Večernje novosti”, dobio je Vladimir Pištalo za knjigu eseja Značenje džokera, u izdanju Agore. Ovo delo dobilo je najviše glasova (19) članova Velikog žirija u kome je ove godine bilo 60 istaknutih književnih kritičara, teoretičara i književnih istoričara.\nIzjašnjavanje Velikog žirija, počelo je na stranicama “Večernjih novosti” 7. februara, a završeno je danas. Još jednom se pokazalo da je način žiriranja za “Mešu” ne samo jedinstven, i po broju učesnika najveći kod nas i u regionu, već i da predstavlja svojevrtan i maksimalno demokratski kulturni ritual u kome je mogućnost “štimovanja” rezultata svedena na minimum. Objektivnosti svakako doprinose jasne i dugogodišnje propozicije po kojima se saglasnost članova žirija dobijaju u decembru, njihova imena se obnaroduju 4. januara, a objavljivanje glasova počinje 7. februara.\nTek pošto u naznačenom roku, do 4. februara, stignu svi izbori, glasovi izlaze pred najširu javnost. Svaki kritičar može da izdvoji pet naslova iz prošlogodišnje produkcije, uz kratko obrazloženje, s tim što isti pisac ne može da dobije nagradu dva puta.\nČlanovi Velikog žirija pripadaju veoma različitim generacijama – razlika između najmlađeg i najstarijeg je 56 godina – i što je posebno važno, zagovornici su različitih književnih poetika i dolaze iz različitih sredina i gradova.\nNekoliko kritičara je ovoga puta podvuklo da su prošlogodišnju produkciju snažno obeležila dela iz teorije književnosti, ali pisana na vrlo prijemčiv način dostupan širokoj čitalačkoj publici. To se pokazalo i u konačnom ishodu: od prvih sedam knjiga tri pripadaju esejistici i studijama.\nPosle knjige Značenje džokera najviše glasova – po 11 – dobili su pesnička zbirka “Zanatski dom” Đorđa Sladoja i studija “Identitet srpske književnosti” Nenada Nikolića. Na trećem mestu ove rang liste je “Roman o pijanstvima” Igora Marojevića – 10 glasova, na četvrtom – sa po 9 glasova – su pesničke knjige “Kosovske elegije” Krstivoja Ilića i “22” Nikole Živanovića, kao i studija “O istoriji, sećanjima i samoći” Aleksandra Jovanovića. Na petoj poziciji – sa 8 glasova – je roman “Pilot tramvaja” Jovice Aćina.\nPročitajte i: Nil Gejmen preko Tvitera spasao jednu knjižaru\nNagrada koja se sastoji od skulpture sa likom velikog pisca, Povelje i novčanog iznosa biće uručena na posebnoj svečanosti sledećeg meseca, saopštile su Novosti.\nPrevious Article PET PRIČA – multimedijalna izložba u Gradskoj galeriji\nNext Article KUĆA NA PILEĆIM NOGAMA – drugačiji pogled na svet


Rusija i Iran prelaze na plaćanja u nacionalnim valutama - Sputnjik Srbija\n21:53 22 April 2021\n13:50 26.12.2015 (osveženo 13:51 26.12.2015) Preuzmite kraći link\nRusija i Iran mogli bi da počnu da međusobne transakcije vrše u nacionalnim valutama, izjavio je ruski ministar trgovine Denis Manturov.\n„Ne isključujemo mogućnost da međudržavna plaćanja vršimo u nacionalnim valutama, s obzirom na to da će trgovina između Rusije i Irana rasti, pa će se samim tim ruska rublja pojaviti u iranskim bankama“, precizirao je Manturov.\nOn je istakao da će obim trgovine između Rusije i Irana u narednih pet godina iznositi pet milijardi dolara.\nNacionalna izložba „Trgovinsko-industrijski dijalog: Rusija—Iran 2015“ održana je u Teheranu od 21. do 23. decembra, gde su delegacije dveju zemalja razgovarale o potpisivanju međunacionalnog valutnog sporazuma, koji bi trebalo da doprinese razvitku ekonomskih veza Rusije i Irana.\nI predsednik Centralne banke Irana Valiul Sejf rekao je da je Iran završio pripremu za otvaranje zajedničkog bankovnog računa koji bi olakšao trgovinu u nacionalnim valutama.\nDelegacije narodnih banaka Rusije i Irana će o tome pregovarati u narednom periodu, najavio je vicepremijer Rusije Igor Šuvalov.\nnacionalna valuta, trgovina, saradnja, Igor Šuvalov, Denis Manturov, Iran


MKF Partner nagrađuje eko poslovanje | Zivinice.ba\nMKF Partner nagrađuje eko poslovanje\nAutor: Šefik Gadžo 01.09.2021 18:22\n-Do 30.9. otvoren konkurs za mikro i mala preduzeća koja čuvaju okoliš\nEkološki prihvatljivo i održivo poslovanje, kojim se sprečava zagađenje okoliša i utjecaj na klimatske promjene, osnovni je preduslov budućeg zelenog ekonomskog razvoja. Eko (zeleno) poslovanje sastavni je dio Evropskog zelenog plana, odnosno aktuelne strategije rasta kojom se sve zemlje Starog kontinenta žele usmjeriti ka transformaciji u klimatski neutralno, pravedno i prosperitetno društvo s modernom, resursno učinkovitom i konkurentnom privredom.\nKako bi podržao ovu transformaciju u našoj zemlji, MKF Partner pokreće društveno odgovoran projekat „Budi neko, posluj eko!“ kojim će stimulisati pozitivne prakse ekološkog i održivog poslovanja mikro i malih preduzeća. Naime, već od danas pa do kraja septembra, svi vlasnici malih i mikro biznisa koji djeluju na području cijele Bosne i Hercegovine, a registrovani su za proizvodnu, uslužnu, poljoprivrednu i prerađivačku djelatnosti, svoje pozitivne prakse brige o očuvanju okoliša mogu prijaviti za nagradno takmičenje u okviru ovog projekta.\n“Cilj ovog projekta je promovisanje zaštite životne okoline, gdje želimo podržati one savjesne privrednike koji već primjenjuju neke od pozitivnih eko praksi, nagraditi ih za odgovoran odnos prema prirodi, ali ujedno i stimulisati ih da takav odnos prema okolišu razvijaju i dalje. Svakako, želja nam je da što više malih i mikro kompanija u poslovanje uvodi mjere zaštite okoliša i održivosti, te se nadamo da će ovaj projekat potaknuti i druge da posluju po eko principima”, kazala je Selma Jahić, direktorica sektora podrške MKF Partner.\nU okviru projekta “Budi neko, posluj eko!” MKF Partner će pružiti direktnu finansijsku pomoć malim i mikropoduzetnicima u održanju i razvijanju svojih naprednih eko biznis ideja i praksi. Naime, sa opisom dobrih praksi, odnosno prezentacijom načina na koji su aktivno uključeni u rješavanje ekoloških problema i zaštite okoliša, bilo da je riječ o uređenju zelenih površina, smanjenju otpada ili upravljanju otpadom kroz provođenje specifičnih akcija, recikliranju, ili pak načinima kako praktikuju ekološki prihvatljivo i održivo poslovanje korištenjem obnovljivih izvora energije i eko sirovine, firme se mogu prijaviti na e-mail eko@partner.ba. U prezentaciji, osim aktivnosti zaštite okoliša koje već provode u poslovanju, sve firme koje apliciraju trebaju navesti i svoje buduće korake koje namjeravaju napraviti ka smanjenju utjecaja na okoliš.\nNa osnovu komisijske procjene, Partner MKF će dodijeliti novčane nagrade za tri najbolje plasirane firme, u iznosu od 5.000 KM za prvo mjesto, 3.000 KM za drugo, dok će trećeplasirana firma biti stimulisana sa 1.000 KM. Jedan od osnovih uslova je da će svaka on njih trebati predočiti dokaz da je sredstva namijenila za realizaciju projekata zaštite životne sredine, dok će utrošak biti kontrolisan od strane Fondacije.\nPodsjećamo, Partner mikrokreditna fondacija pruža usluge mikrokreditiranja u Bosni i Hercegovini već 24 godine. Vodeći se misijom pružanja finansijskih usluga ekonomski aktivnoj populaciji koja ima otežan, ili koja nema pristup komercijalnim izvorima finansiranja, direktno pomaže samozapošljavanje i stvaranje novih radnih mjesta. Kao neprofitna organizacija sav višak prihoda nad rashodima MKF Partner usmjerava u plasiranje novih mikrokredita u Bosni i Hercegovini kojima se stimuliše finansijska uključenost svih građana, a time i ekonomski razvoj zemlje.\nViše informacija o projektu i načinu učešća potražite na web stranici i društvenim mrežama MKF Partner./Alena Kulenović-Delić/


Poslovi - Subotica mali oglasi / nekretnine, polovni automobili, računari, telefoni, posao\n85628) Subotica / potraznja / Poslovi\nTražim dodatni posao od 16-21h radnim danima. detaljnije »\n85637) Subotica / potraznja / Poslovi\nPotrebna konobarica/spremacica/recepcionarka za rad u Hostelu. 0611031835 detaljnije »\n85668) Subotica / potraznja / Poslovi\nMesar trazi dodatni posao. detaljnije »\n85674) Subotica / potraznja / Poslovi\nNudim pečenje rakije na Vašim kazanima ili rad na farmi kao i druge poslove uz korektan obostrani dogovor. detaljnije »\n<izaberi podkategoriju> Poslovi\n<tip oglasa> ponuda potražnja


EU proučava detalje najave iz Tripolija – Nadlanu.com\nBRISEL, 18. marta 2011. (Beta-AFP) – Evropska unija upravo "proučava" detalje najave libijskog režima o prekidu vatre, izjavila je u petak u Briselu visoka predstavnica EU za spoljnu politiku i bezbednost Ketrin Ešton\nBRISEL, 18. marta 2011. (Beta-AFP) – Evropska unija upravo “proučava” detalje najave libijskog režima o prekidu vatre, izjavila je u petak u Briselu visoka predstavnica EU za spoljnu politiku i bezbednost Ketrin Ešton.\n“Videli smo informacije prema kojima je libijski režim najavio prekid vatre i sa kolegama upravo proučavamo detalje”, rekla je Eštonova novinarima.\nS vojne tačke gledišta, dodala je Eštonova, na vojnim planerima je da odluče šta treba da se uradi. Ona je kazala i da je potrebno upitati se kakvo je značenje izjave o prekidu vatre i kako se to uklapa u opštu situaciju.\nGeneralno mišljenje ostaje da prvi čovek Libije Moamer Gadafi “mora da ode i da njegov režim mora da bude okončan“, rekla je Eštonova.\nMinistar spoljnih poslova Libije Musa Kusa izjavio je da Libija obustavlja sve vojne operacije u zemlji što je, međutim, opozicija odbacila, ocenjujući da Gadafi samo “blefira“.


Dodik: U Srpsku ovih dana stižu nove količine vakcine “Sputnjik ve” - Glas Srpske\nG.S. 09.04.2021 21:29\nBANjALUKA - Srpski član i predsjedavajući Predsjedništva BiH Milorad Dodik izjavio je da bi ovih dana Republika Srpska trebala da dobije nove količine ruske vakcine “sputnjik ve”, te naglasio da se i prilikom nabavke vakcina protiv virusa korona još jednom pokazalo da je Srpska jedina funkcionalna u BiH.\nOn je napomenuo da Srpska ima nešto vakcina “fajzer”, a da postoji mnogo problema sa vakcinom “astra zeneka” u tumačenju koje dolazi od EU koja je matični prostor za njenu proizvodnju.\n“Republika Srpska je učinila sve da rezerviše i napravi okvirni ugovor sa ruskim proizvođačem na 1,1 milion vakcina”, istakao je Dodik, dodajući da samo one zemlje koji su proizvođači mogu računati da imaju vakcinu.\nOn je rekao da je Republika Srpska platila 6,2 miliona evra za vakcine preko mehanizma “Kovaks” i nije ih dobila iako predstavnici međunarodne zajednice i dalje tvrde kako političari ovdje ne rade svoj posao, a da su oni dobronamjerni.\n“Niti može funikcionosati FBiH, niti zajednički novo BiH, niti znatan broj kantona”, kaže Dodik.\n“Bio sam deprimiran i tužan kada je u Srpskoj dnevno umiralo 35 ljudu. Sve zavisi od ponašanja građana, koji moraju poštovati propisane mjere”, istakao je Dodik.\nDodik, koji je u decembru prošle godine bio pozitivan na virus korona, rekao je da će se vakcinisati ruskom vakcinom “sputnjik ve” kada mu to preporuči ljekar, dodajući da za sada ima dovoljno antitijela.\n“Od 1. januara do 7. aprila ove godine direktni porezi i doprinosi u strukturi javnih prihoda veći su za 14 odsto u Republici Srpskoj, a isto tako imamo pad indirektnih prihoda, koji su baza za finansiranje lokalnih zajednica, od minus 1,7 odsto”, kaže Dodik.\n“Plata u Republici Srpskoj u prva četiri mjeseca ove godine nominalno je veća za 2,3 odsto. Penzije smo povećali na početku godine tri odsto, invalidnine su povećane tri odsto”, naveo je Dodik.\n“Ovog proljeća u toku su pripremni radovi na izgradnji hidroelektrane žBuk Bijelaž, vrijednosti 25 miliona evra. Nastavljamo sa aktivnostima vezano za izgaradnju auto-puta od Doboja prema Modriči i Brčkom, a s druge strane od Rače prema Brčko distriktu, da bi na kraju završili sa auto-putem koji treba od Banjaluke da dođe do Kuzmina i Beograda”, naveo je Dodik.\n“Republika Srpska je u ovoj godini opredijeljena za još neke energetske projekte, a želimo i da podržimo naše privatne investitore, ali i strane”, kaže Dodik.\nPredsjedavajući i srpski član Predsjedništva BiH Milorad Dodik izjavio je večeras da je prioritet da bude očuvan političko-teritorijalni položaj Republike Srpske, jer još nije riješeno bazično pitanje njenog statusa.\n“Da je bilo do moje volje to bi davno riješili, ali moramo graditi uslove za jačanje statusa Srpske. Važno je što smo Srpsku unaprijedili, a njen napredak se ogledao u činjenici da smo u Banjaluci razvijali, ne samo institucije, nego i kapacitet kojim se može nosti značaj jakog i velikog centra”, rekao je Dodik za RTRS.\n“Republika Srpska je zarobljena u svemu tome i mi trpimo ozbiljnu štetu zbog neefikasnosti BiH i njenog zarobljenog stanja, te zbog ambicije stranaca da je učine takozvanom funkcionalnom, a to znači unitarnom i centralizovanom sa silnim prenošenjem i otimanjem nadležnosti Republici Srpskoj, kao što su to radili u prošlosti”, rekao je Dodik.\nDodik je istakao da je ponosan na ono što je radom ostavio u Republici Srpskoj, izgrađujući škole i bolnice.\n“Nemamo tu neke probleme, nego neodgovorne pojedince koji pokušavaju da kažu -žSada sam nešto i do sada ništa nije valjalo i od sada što kažem će bitiž. Pozivam sve ljude koji drže do politike koju vodim da se okupe oko ideje da nam se vrate svi naši članovi /SNSD/i da formiramo snažan blok u Republici Srpskoj, jer nas čekaju izazovi na nivou BiH”, kaže Dodik.\nOn je podsjetio da su u Banjaluci do sada realizovani značajni infrastrukturni projekti, ali da se ne smije manipulisati građanima.\nDodik je napomenuo da mu je cilj bio da Banjaluka bude glavni grad Srpske, da bude izgrađena kao snažan administrativni centar i da ima više zaposlenih nego prije posljednjeg rata.\n“Gradonačelnik Banjluke /Draško Stanivuković/ šalje loše poruke, a to je radio i prije nego što je izabran. Bez obzira na sve, SNSD će dobiti naredne izbore, jer se Republika Srpska uz naše vođstvo ekonomski razvijala i pokazala politički otpor”, rekao je Dodik.\n“Aktuelni gradonačelnik je doveo mafijaše u svoju kući i slikao se sa njima. To ovaj grad ne primjeti. Boriti se protiv kriminala je u redu, ali ne smije se spekulisati. Kada govorimo o budžetu grada, pitam - ko je on da ga dobije? Budžet usvajaju odbornici i on mora da pregovara. Sve je učinio da do dogovora ne dođe i zabranio je da se grad čisti”, kaže Dodik i napominje da će gradski budžet biti usvojen na prvoj sjednici Skupštine grada.\n“Treba nam odgovoran gradonačelnik, a ne neko ko samo obećava. Za vrijeme SNSD je u Banjaluci uloženo dvije milijarde KM što znaju stariji stanovnici ovoga grada. Izgradili smo toplovod, Univerziteski klinički centar, Administrativni centar Republike Srpske i realizovali značajne projekte”, rekao je Dodik.\nDodik: Moguće povećanje plata zdravstvu, policiji i prosvjeti\nSrpski član i predsjedavajući Predsjedištva BiH Milorad Dodik izjavio je za RTRS da će biti razmatrana mogućnost povećanja plata zdravstvu, policiji i prosvjeti u Republici Srpskoj.\nPregovarački tim nema s kim da razgovara\nRobinson: Karadžićev život u britanskom zatvoru biće u opasnosti\nLinta: Skandalozma odluka Milanovića da odlikuje brigadu “Gromovi”\nGrubeša: Zakon o VSTS u uskoro pred savjetom ministara


NBS | Završetak poslednje revizije Aranžmana za produženo finansiranje\nPozitivnom ocenom Odbora izvršnih direktora Međunarodnog monetarnog fonda (MMF), na sednici održanoj 7. februara 2006. godine, okončana je šesta, poslednja revizija ekonomskog programa, čime je uspešno završen trogodišnji finansijski aranžman sa ovom međunarodnom finansijskom institucijom. Završetak poslednje revizije omogućio je povlačenje sredstava u iznosu od 62,5 miliona specijalnih prava vučenja (oko 90,1 milion USD), čime su u potpunosti iskorisćena sredstva odobrena u okviru ovog aranžmana. Pored toga, završetak finansijskog aranžmana sa MMF-om omogućio je realizaciju preostalog otpisa od 15% reprogramiranog duga prema poveriocima Pariskog kluba u vrednosti od oko 700 miliona USD.\nAranžman za produženo finansiranje (Extended Fund Facility) odobren je Srbiji i Crnoj Gori u maju 2002. godine u ukupnom iznosu od 650 miliona specijalnih prava vučenja (oko 937,2 miliona USD) kao podrška ekonomskom programu stabilizacije i reformi za period 2002–2005. godine. Trajanje trogodišnjeg finansijskog aranžmana sa MMF-om produženo je do 28. februara 2006. godine.\nUsvajajući izveštaj, Odbor izvršnih direktora odobrio je odlaganje ispunjenja dva kvantitativna kriterijuma izvršenja za kraj septembra 2005. godine koji se odnose na kreditiranje javne uprave i zarade u posmatranim javnim preduzećima, kao i ispunjenje pet strukturnih kriterijuma izvršenja u vezi sa izdvajanjem radnih jedinica iz javnih preduzeća koje ne obavljaju osnovne funkcije i naknadnim usvajanjem zakona u Skupštini.\nTokom zasedanja Odbora izvršnih direktora istaknuto je da su ostvareni snažan privredni rast i visoka stopa rasta izvoza, podržani ubrzanim sprovođenjem strukturnih reformi. Restrukturiranje i privatizacija banaka, kao i poboljšana poslovna klima, povećali su investicije, dok su restriktivnom fiskalnom politikom smanjene makroekonomske neravnoteže. Usvajanje novog zakona o bankama predstavlja važan korak u pravcu približavanja međunarodnim standardima. Visoka inflacija i deficit tekućeg platnog bilansa i dalje izazivaju zabrinutost i povećavaju rizik na promene koje se dešavaju u međunarodnom okruženju.\nOcenjeno je da bi nakon završetka trogodišnjeg aranžmana sa MMF-om trebalo da bude nastavljeno dosledno sprovođenje čvrste makroekonomske politike i ubrzan proces strukturnih reformi kako bi se smanjila inflacija i deficit tekućeg platnog bilansa, ograničila tražnja i ostvario održiv privredni rast.\nU narednom periodu očekuje se sprovođenje restriktivne monetarne politike s ciljem zaustavljanja ubrzanog rasta kreditne aktivnosti i dalji razvoj tržišno orijentisanih monetarnih instrumenata od strane Narodne banke Srbije. Izražen rast odobravanja kredita indeksiranih u devizama i rast nenaplaćenih potraživanja zahtevaće jačanje kontrole poslovnih banaka. Politika deviznog kursa u Srbiji trebalo bi, s jedne strane, da utiče na smanjenje inflatornih očekivanja, a, s druge, da ne ugrozi spoljnu konkurentnost zemlje.\nFiskalna politika u Srbiji u 2006. godini biće i dalje restriktivna kako bi doprinela smanjenju deficita tekućeg platnog bilansa i inflacije. Smanjenje javnih rashoda biće rezultat sveobuhvatne reforme u sektoru zdravstva, racionalizacije broja zaposlenih u vojsci, kao i smanjenja subvencija. Ekonomske vlasti u zemlji nameravaju da na strani javnih prihoda ostvare uštedu veću od očekivane, što bi trebalo da poveća fleksibilnost fiskalne politike i njenu srednjoročnu održivost.


RTV Kim je imala uvid u tu odluku čije vam detalje prenosimo:\n1. Zabranjeno je kretanje građana i privatnih vozila od 24. marta 2020. između 10:00 i 16:00 časova i od 20:00 do 06:00, osim za medicinske potrebe, proizvodnju, snabdevanje i prodaju osnovnih proizvoda (hrane i lekova) za ljude i životinje (perad) i za usluge i ativnosti koje su u vezi sa upravljanjem pandemijom (suštinsko vladino i opštinsko upravljanje i osoblje iz ovih sektora: zdravstvo, bezbednost i javna uprava).\n2. Dozvoljen je slobodan promet ekonomskim operaterima koji su klasifikovani kao najvažniji prema NACF šiframa kojima Ministarstvo ekonomije, zapošljavanja, trgovine, industirje, preduzetništva i strateških investicija dozvoljava da deluju u ovom vanrednom periodu vezanom za pandemiju COVID 19, kao i slobodan transport robe/usluga da bi se osiguralo funkcionisanje lanca snabdevanja.\n3. Kretanje na putu treba da vrše ne više od dve osobe zajedno i uvek držeći udaljenost od dva metra od ostalih.\n4. Sastanci su zabranjeni u svim sredinama – privatnim i javnim, otvorenim i zatvorenim, osim kada je to neophodno za obavljanje radnih zadataka za sprečavanje i borbu protiv pandemije i na kojima je dozvoljeno rastojanje od dva metra od drugih. U slučaju smrti, sahrani mogu prisustvovati samo bliski članovi porodice pokojnika i lica koja obavljaju pogrebnu službu.\n5. Insittucije Vlade Republike Kosovo dužne su da preduzmu neophodne radnje za sprovođenje ove odluke.\nOdluka je usvojena na „elektronskoj sednici“ Vlade Kosova a potpisao ju je premijer Kosova Aljbin Kurti.


Evropska nedelja mobilnosti - "Pešačite sa nama" - www.025.rs\nwww.025.rs / SOMBOR / DRUŠTVO / Evropska nedelja mobilnosti – “Pešačite sa nama”\nEvropska nedelja mobilnosti je manifestacija kojom se promovišu alternativni vidovi saobraćaja u odnosu na automobilski saobraćaj koji koristi fosilna goriva.\nTakođe, ovo je nedelja kojom se ukazuje na potrebu za povećanjem pristupačnosti gradova za sve stanovnike koji imaju poteškoće u kretanju i na stvaranje uslova za bezbednije kretanje pešaka i drugih ugroženih grupa u saobraćaju.\nEvropska nedelja mobilnosti ove godine održava se od 16. do 22. septembra, a kampanja nosi naziv „Pešačite sa nama!“\nGrad Sombor i ove godine učestvuje u Evropskoj nedelji mobilnosti sa nizom organizovanih aktivnosti, u vidu javnih časova fitnesa, podele svetlosnih setova za bicikliste, merenja šećera u krvi i krvnog pritiska, kajakaških tura uz edukacije i sportskih aktivnosti i edukacija za najmlađe.\nPozivamo vas da se uključite u neke od ovih aktivnosti, a pre svega da u petak 20. septembra, kada se obeležava „Dan bez automobila u gradu i opštini“, podržite manifestaciju tako što ćete ići pešice, biciklom ili nekim drugim prevoznim sredstvom koje nije automobil.\nTags: evropska nedelja mobilnosti, pešačenje, pešačite sa nama


Darmanović: Deklaracija dodatan podstrek za sprovođenje unutrašnjih reformi - Vijesti.me\nPONOVLJENA PODRŠKA EVROPSKOJ PERSPEKTIVI REGIONA\nDarmanović: Deklaracija dodatan podstrek za sprovođenje unutrašnjih reformi\nMinistar je danas razgovarao sa delegacijom Odbora za evropske poslove i kontrolu evropskih fondova Narodnog sobranja Bugarske, koju je predvodio predsjednik odbora Kristian Vigenin\nUsvajanje Deklaracije na Samitu u Sofiji, u kojoj je ponovljena nedvosmislena podrška evropskoj perspektivi Zapadnog Balkana, dodatan je podstrek za sprovođenje unutrašnjih reformi i brže ispunjavanje standarda za članstvo u Evropskoj uniji (EU), ocijenio je ministar vanjskih poslova Srđan Darmanović.\nOn je danas razgovarao sa delegacijom Odbora za evropske poslove i kontrolu evropskih fondova Narodnog sobranja Bugarske, koju je predvodio predsjednik odbora Kristian Vigenin.\nKako je saopšteno iz Ministarstva, Darmanović je zahvalio za kontinuiranu podršku Bugarske Crnoj Gori tokom integracionih procesa i naglasio važnost nedavno održanog Samita u Sofiji za države Zapadnog Balkana i njihovog članstva u EU.\n„Kazao je da usvajanje Deklaracije, u kojoj je ponovljena nedvosmislena podrška evropskoj perspektivi Regiona, kao i raspored budućih predsjedavanja Savjetom EU u čijem fokusu će biti proširenje Unije na Zapadni Balkan, predstavljaju dodatan podstrek za sprovođenje unutrašnjih reformi i brže ispunjavanje standarda za članstvo“, kaže se u saopštenju.\nVigenin je, kako se navodi, pohvalio rezultate koje Crna Gora ostvaruje tokom pregovaračkog procesa sa EU, i ponovio da je ona predvodnik evropske integracije u Regionu.\n„Naglasio je će Odbor za evropske poslove i kontrolu evropskih fondova parlamenta Bugarske nastaviti da pruža ekspertsku pomoć nadležnom radnom tijelu Skupštine Crne Gore“, kaže se u saopštenju.\nGovoreći o integraciji Zapadnog Balkana u EU, Vigenin je naglasio značaj boljeg infrastrukturnog povezivanja, kako država regiona međusobno, tako i sa EU.\nSagovornici su ocijenili da su politički odnosi dvije države odlični, i da postoji prostor za intenziviranje saradnje u brojnim oblastima, s akcentom na ekonomsku saradnju.\n„Razmijenjena su mišljenja i o aktuelnim političkim temama i ukazano na ulogu i značaj Parlamenta u procesu dalje demokratizacije društva“, dodaje se u saopštenju.


Beta 9. avgusta 2017. 14:40\nPre tačno deset godina, 9. avgusta 2007, BNP Pariba (Paribas) je prva od vodećih banaka u Evropi priznala probleme zbog izloženosti tržištu rizičnih hipotekarnih kredita u SAD čime je kriza stigla u EU.\nGlobalna kriza je, navela je danas Evropska komisija, uvela EU u najtežu recesiju u njenoj šest decenija dugoj istoriji.\nIako kriza nije počela u Evropi, institucije EU i članice morale su da deluju odlučno kako bi umanjile njene efekte i ispravile slabosti Ekonomske i monetarne unije (EMU).\nSve to je dalo rezultate i danas ekonomija EU raste petu uzastopnu godinu, nezaposlenost je najmanja od 2008, banke su jače, investicije rastu, a javne finansije država su u boljem stanju.\nEvropska komisija istakla je da, iako razvoj u poslednje vreme ohrabruje, još dosta toga treba uraditi da bi se prevazišle posledice godina krize, kao i da je Komisija potpuno spremna da ispuni evropske planove oko radnih mesta, rada i socijalne pravde.\nZa vreme krize EU je radila na regulaciji finansijskog sektora i unapredjenju ekonomske uprave, uspostavljanju zaštite finansija u zoni evra, jačanju javnih finansija članica, podsticanju investicija i strukturnih reformi, povećanju mogućnosti finansijskih institucija za borbu protiv budućih kriza itd.\nZahvaljujući svim tim merama, EMU je znatno unapredjena, a stanje evropske ekonomije, posebno ekonomije zone evra, ponovo je dobro.\nOd osam članica koje su dobile finansijsku pomoć, u programu je još samo Grčka i to do sredine 2018.\nTakodje su sada samo tri članice pod takozvanom procedurom zbog prevelikog deficita prema 24 zemlje usred krize.\nPotpredsednik Komisije odgovoran za evro i socijalni dijalog Valdis Dombrovskis ocenio je da se zahvaljujući odlučnom političkom odgovoru na krizu ekonomija EU snažno oporavlja, dok je EMU jača nego ikada.\n„Moramo da nadogradimo taj napredak, kompletiramo finansijsku uniju, reformišemo naše ekonomije kako bi podstakli konvergenciju, inkluziju i otpornost i očuvamo održive javne finansije“, rekao je Dombrovskis.


Nova Opel Corsa stigla u Srbiju - WANNABE MAGAZINE\nSa potpuno novom Corsom, Opel je na tržište Srbije doveo urbani, šik, automobil koji stvara sve veće mogućnosti u modno-nadahnutom B segmentu. Sve prednosti Opel Corse Opel je predstavio domaćoj publici na ekskluzivnoj promociji u Beogradskom lokalu Promenada. “Prefinjena, elegantna i uzbudljiva za vožnju, nova Corsa odiše luksuzom skupocenog automobila. Vrhunski materijali i karakteristike čine njenu unutrašnjost daleko najboljom u klasi.”, zvanicama se obratio poznati voditelj Ognjen Amidžić.\nNa binu su potom došli predstavnici Asocijacije automobilskih novinara Srbije, Dragan Milutinović i Vladan Slavković, koji su direktoru Opela Draganu Nenadoviću uručili laskavo priznanje za automobil godine u Srbiji. “Ovo je treća Corsa koja dobija tutulu automobila godine u Srbiji, što je još jedan od dokaza da govorimo o impresivnom automobilu.”, izjavio je Dragan Milutinović i dodao da je Corsa i u mnogim zemljama u okruženja osvojila tutulu automobila godine kao i Auto Best nagradu u Evropi. “Nova Corsa svakako je zaslužila titulu auta godine jer je jedan od najpopularnjih novih malih automobila na tržištu, pristupačna prosečno platežnom kupcu u Srbiji, tehnički vrlo napredna, sa dugogodišnjom dobrom reputacijom u Evropi.”, nadovezao se Vladan Slavković.\n“Opel Corsa je potvrđena kao dugogodišnji najbolje prodavani model: kroz četiri generacije modela u periodu od 32 godine, 12,6 miliona jedinica prodato je širom Evrope. Ona je uvek bila veoma hvaljena, posebno zbog svog privlačnog izgleda i efikasne upotrebu prostora u okviru svojih kompaktnih dimenzija”, izjavio je generalni direktor Opela Dragan Nenadović. “Ubeđen sam da će nova, peta generacija, sa svojim novim nivoom udobnosti, modernim sistemima za pomoć vozaču i info-zabavnim sistemom nastaviti uspeh ovog modela. Sa petom generacijom modela Corsa želeli smo da ponudimo novo iskustvo u vožnji u ovoj klasi vozila po pitanju zadovoljstva, udobnosti i bezbednosti. Zbog toga naš najprodavaniji model dolazi na tržište sa toliko novih tehnologija”.\nNova Corsa uvodi niz sistema za pomoć vozaču, od kojih su mnogi bez premca u svojoj klasi. Napredna pomoć pri parkiranju nalazi parking mesta i automatski parkira vozilo, a da vozač ne mora da dodiruje upravljač. Ovaj ultrasonični sistem zasnovan na senzorima meri pogodna paralelna ili upravna parking mesta, računa putanju vozila i automatski parkira Corsu. Napredna pomoć pri parkiranju uvek dolazi sa Praćenjem bočnog mrtvog ugla, koje takođe koristi ultra-zvučne senzore da upozori vozača o neposrednom sudaru pri prestrojavanju. Senzori imaju domet od tri metra sa leve i desne strane vozila i mogu da opaze objekte ili druga vozila u mrtvom uglu vozača. Svaki put kada vozilo dođe u domet senzora, LED sijalica zasvetli u odgovarajućem bočnom retrovizoru. Druga generacija Opel Eye prednje kamere, sa Čitačem saobraćajnih znakova, Upozorenjem za napuštanje trake, Pomoći kod dugih svetala, Indikatorom odstojanja i Upozorenja na mogućnost čeonog sudara, još više poboljšavaju bezbednost u vožnji. Kako bi se još više povećala bezbednost, nova generacija Corse može se opremiti Bi-Xenon sistemomsvetala koji uključuje svetlo za krivine.


Mondo\t25.03.2019 20:43\nGlumice u centru skandala oko upisivanja dece na elitne fakultete preko veze na meti su tužbe od čije vrednosti će vam se zavrteti u glavi!\nLori Loklin i Felisiti Hafman platile su hiljade dolara da se njihova deca, prosečnog akademskog uspeha (i bez trunke interesovanja) upišu na elitne koledže u Americi.\nTo znači da su druga deca, koja su u školi imala bolji uspeh i više ambicija, izbačena sa spiska da bi razmažene holivudske kćerke mogle da studiraju.\nJedna od majki dece kojoj je učinjena nepravda sada tuži glumice i zahteva 500 milijardi dolara odštete.\nTužba je podneta u Višem sudu okruga San Francisko, zbog zavere, prevare i nanošenja emotivne štete.\n"Sina sam odgajala da uči, da se bori za sebe i da bude ambiciozan. Uprkos izuzetnom proseku po završetku gimnazije, nije primljen na univerzitet za koji je aplicirao, a za koji će se ispostaviti da je bio na meti bogataša koji su uz pomoć zavere i novca tu ubacivali svoju decu. Moj sin jedfinac odbijen je, ne zbog toga što nije dovoljno učio, već zbog toga što su imućni ljudi odlučili da je u redu lagati, varati i podmićivati. Zbog njihovih protivzakonitih, odvratnih dela, moje dete ostalo je bez šanse da se školuje na dobrom fakultetu," navodi u tužbi Dženifer Kaj Toj.\nOna nije precizirala koji je koledž u pitanju, ali su ovim skandalom, za sada, obuhvaćeni Jejl, Džordžtaun, Stenford, Univerziteti Južne Kalifornije, Los Anđelesa, Teksasa i koledž Vejk Forest.\nHafmanova je platila "samo" 15.000 dolara kako bi njena kćerka imala bolje rezultate na završnom ispitu. Loklinova je, međutim, platila pola MILIONA dolara kako bi njene kćerke, koje se nikada nisu bavile sportom, bile primljene na Univerzitet Južne Kalifornije kao sportske stipendistkinje.\nUsled ovog skandala, "isplivala" je i činjenica da je taj univerzitet, kao dokaz bavljenja sportom, tražio jednu jedinu fotografiju na kojoj devojke poziraju u veslačkoj opremi, pored čamca.\nKćerka Loklinove je, inače, Instagram "influenserka" i pre upisa na koledž je u jednom intervjuu rekla da "nije videla srednju školu" od silnog provoda, da je i njen otac "propustio pola fakulteta" i da se raduje odlasku na koledž "samo zbog žurki, a časove će nekako videti da izbegne"...


Iz ovog tužilaštva danas je saopšteno da je državljanin Srbije u pritvoru od 24. januara kada je uhapšen na parkingu supermarketa u centru Gnjilana gde je, kako se navodi, čekao da od drugooptuženog preuzme 52,37 kilograma marihuane.\n"Kod državljanina Srbije je pronađeno i zaplenjeno 2.000 evra koje su bile namenjene za plaćanje naručene količine marihuane", navodi se u saopštenju tužilaštva.\nPrema optužnici, državljanin Albanije je marihuanu preuzeo u Prizrenu da bi je predao srpskom državljaninu u Gnjilanu.\n"Marihuana je pronađena rutinskom kontrolom automobila državljanina Albanije u selu Poneš nadomak Gnjilana", navodi se u saopštenju i dodaje da je vlasnik automobila odmah uhapšen i zajedno sa uhapšenim državljaninom Srbije početak suđenja čeka u pritvorskom centru u Gnjilanu.\nNajmanje četvorica od pet crnogorskih pomoraca sa kontejnerskog broda "MSC Gayane", koji su pre godinu uhapšeni u SAD u najvećoj zapleni švercovanih narkotika u istoriji te države, specijalno su regrutovani za taj konkretan kriminalni zadatak u Crnoj Gori pre njihovog ukrcaja na brod italijansko-švajcarske kompanije Mediterranean Shipping (MSC).


O MENI - Vasic Milos\nMoja preduzetnička priča počinje još kada sam kao mali terao moju mamu da plete narukvice koje sam posle prodavao svojim drugarima u osnovnoj školi. Taj biznis je bio kratkog daha, nisam znao kako da uradim “scale” 🙂\nPrvi ozbiljniji susret sa poslovanjem okušam sa svojih 2o godina, tačnije u februaru 2010. godine. Tada otvaram fast food objekat u mom rodnom Blacu, koji i dan danas odlično posluje. U međuvremenu ređali su se razni biznisi, neki veoma uspešno a neki i dosta neuspešno, u svakom slučaju, više od 8 godina ozbiljnog iskustva je iza mene.\nU julu 2017. prvi put čujem za dropšiping biznis, mesec dana svakodnevno čitam o tome i u avgustu pokrećem svoj prvi online shop. Tada ponovo dobijam osećaj poput onog kada sam kao klinac jedva čekao da odem u školu i prodam svoje narukvice.\nNe želim sebe da nazivam expertom, ali mogu da kažem da imam uspešnu radnju koja generiše prodaje od oko 5000$ mesečno. S obzirom da sam potrošio više od 30.000$ na facebook reklamiranje, mogu da kažem da imam itekako dovoljno iskustva i znanja koje bih mogao da prenesem budućim ili postojećim dropšiperima.\nNakon uspeha u Dropšipingu, odlučujem da svoje stečeno znanje ne zadržim za sebe već da ga nesebično podelim sa drugima. Prvenstveno je to išlo kroz Mentor program, a kasnije pokrećem i svoju Dropšiping Akademiju koja broji 500 polaznika.\nNa ovom sajtu pisaću o svojim dostugnućima kako u online tako i u offline biznisu, sve u želji da pomognem drugima da naprave svoj biznis i postanu nezavisni u svakom smislu.\n“Učini ono što možeš, sa onim što imaš, tu gde jesi” T. Ruzvelt\nMediji o meni i dropšipingu:


Forum "Žene istoka i zapada" - MIC - Medijski istraživački centar\nForum je organizovan u sklopu aktivnosti socijalne kohezije koju sprovodi Međunarodna organizacija za migracije, pod okriljem podrške Evropske unije upravljanju migracijama u Republici Srbiji.\nPredstavnice žena iz prihvatnog centra za izbeglice i migrante opisale su način života u Avganistanu i Iranu kao život u "mačo društvu" u kome se za sve pitaju muškarci, kao i da je to čemu teže "sloboda u kojoj žene žive u zapadnoevroskim zemljama".\nU isto vreme, prilikom opisa najvećih problema s kojima se svakodnevno suočavaju, predstavnice ženskih udruženja iz Vranja su navele da ni Srbija nije mnogo daleko od "mačo društva", budući da žene slobodu tehnički imaju ali da su u velikoj meri ograničene finansijski jer su često za iste poslove manje plaćene od muških kolega.\nPredstavnica Međunarodne organizacije za migracije (IOM), koja je organizator tribine, Radmila Borozan je rekla da je tribina i prilika da se žene smeštene u prihvatnim centrima za izbeglice u Vranju i Bujanovcu upoznaju i druže sa ženama iz tih gradova.\nPrema njenim rečima, žene iz Avganistana i Irana su danas pred mnogo većim izazovima nego žene u Srbiji što ih je i navelo da budu mnogo hrabrije i odlučnije nego što su to žene u Srbiji.\nTokom foruma “Žene istoka i zapada” premijerno je prikazan i istoimeni film u produkciji Medijskog istraživačkog centra i agencije Tačka press.


"Dodik postaje sve više - i sve opasnije - prkosan i jedak u odsustvu jasnog odgovora visokog predstavnika", napisao je Ingliš u depeši iz juna 2009.godine\n06.04.2011. 17:28h Ažurirano: 06.04.2011. 17:28h\nPredsjednik Republike Srpske Milorad Dodik je ranije bio miljenik Vašingtona, ali posljednjih godina izaziva nezadovoljstvo Zapada zahtjevima za veću autonomiju RS, pokazuju tajne depeše američkih diplomata do kojih je došao sajt Vikiliks.\nDodik je "pojačao tempo svojih napora da reforme unazadi i potkopa državu. Njegov cilj je - u najmanju ruku - da obnovi nivo autonomije koji je RS imala na kraju rata 1992-1995", navedeno je u poruci\nDepeše otkrivaju i da je Vašington želio da s tim u vezi visoki predstavnik u BiH (OHR) zauzme oštriji stav.\n"Dodik postaje sve više - i sve opasnije - prkosan i jedak u odsustvu jasnog odgovora visokog predstavnika", napisao je Ingliš u depeši iz juna 2009.godine.\nDodik je "pojačao tempo svojih napora da reforme unazadi i potkopa državu. Njegov cilj je - u najmanju ruku - da obnovi nivo autonomije koji je RS imala na kraju rata 1992-1995", navedeno je u poruci.\nDodikova "halabuku" opasna\nDiplomate i analitičari već dugo spekulišu o ciljevima "grubog i pomalo plahovitog lidera SNSD", kako se u depeši iz 2006. govori o Dodiku. Drugi dopis iz maja 2009. opisuju njegovu "halabuku" kao opasnu, ma kakav bio njegov cilj.\n"Još je opasnije što se stvara klima u kojoj Srbi vide državu kao neprijatelja, a javnosti u RS se ulivaju nade da će u izvjesnom trenutku Dodikovi 'legalni argumenti' prevagnuti i da će RS na kraju osigurati razlaz - nade koje dodatno jačaju Dodikokove redovne spekulacije o takvoj mogućnosti", navodi se u depeši.\n"Cikotić je rekao da raspolaže obavještajnim informacijama da Rusija i (ondašnji) premijer (Srbije Vojislav) Koštunica otvoreno hrabre Dodika i podstiču ga u nastojanjima da destabilizuje situaciju", napisao je ambasador Ingliš.\nČarls InglišRepublika SrpskaMilorad Dodik


Tužilaštvo uskoro o napadu na novinare - SafeJournalists\nHome Main Tužilaštvo uskoro o napadu na novinare\nBEOGRAD, 07.11.2017. – Prvo osnovno javno tužilaštvo trebalo bi tokom ove ili sledeće nedelje da obavesti javnost o rezultatima istrage slučaja napada na novinare tokom mitinga SNS na dan inauguracije predsednika Srbije Aleksandra Vučića, 31. maja, ispred Skupštine Srbije.\nKako Danas saznaje, Ministarstvo unutrašnjih poslova poslalo je krajem prošle nedelje Prvom osnovnom javnom tužilaštvo u Beogradu dopunsku dokumentaciju u vezi sa napadima na novinare tokom polaganja zakletve Aleksandra Vučića.\nNašem listu je u Tužilaštvu rečeno da će, nakon obrade novih podataka o licima, koji su na mitingu SNS napali novinare, obavestiti javnost i preduzeti dalje mere. Obrada podataka neće trajati dugo, tvrde za Danas u Tužilaštvu, ističući kao najverovatnije da će postupak biti gotov tokom ove ili početkom sledeće nedelje. “To sigurno neće trajati mesec, dva ili tri”, izričiti su u Prvom osnovnom javnom tužilaštvu.\nProšlo je četiri meseca od kada je Tužilaštvo tražilo od Ministarstva unutrašnjih poslova dopunski izveštaj o napadima na novinare. Dan nakon incidenta i pisanja našeg lista kao i drugih medija o napadima na novinare, Tužilaštvo je pokrenulo postupak po službenoj dužnosti i pozvalo sve napadnute novinare, koji su o tome javno govorili, da daju izjave, da bi odmah potom tražilo od MUP informacije o napadačima. Potom je javnost obaveštena da je pokrenut objedinjeni postupak za sve slučajeve napada. Nakon što je naš list, nekoliko dana posle incidenta, objavio fotografije na kojima se jasno vidi nasilje pripadnika obezbeđenja skupa Srpske napredne stranke nad novinarkom lista Danas, Lidijom Valtner, jednim saradnikom agencije Tanjug, kao i učesnika protesta Protiv diktature Markom Radosavljevićem, iz Tužilaštva su saopštili da su od MUP tražili dodatne informacije o napadačima, s obzirom na to da nasilnici nad novinarima Insajdera i Vajsa nisu snimljeni, iako su i oni prijavili napade. Od tada je prošlo četiri meseca, a u Tužilaštvu su “sporost” MUP objašnjavali upravo činjenicom da napad nije snimljen.\nPredstavnici vlasti su od pojavljivanja fotografija na kojima se vidi kako nasilnici dave, guraju i vuku novinare koji su bili na zadatku i izveštavali sa skupa SNS, pokušavali da relativizuju brutalno ponašanje pripadnika obezbeđenja mitinga, koji tom prilikom nisu nosili nikakva obeležja i pred čijim nasiljem pripadnici policije nisu uopšte reagovali. Tako se među fotografijama mogla videti i ona na kojoj policija mirno posmatra maltretiranje novinara i građana od strane “batinaša” SNS. Predstavnici vlasti su govorili kako je tu reč o provokatorima koji su napadali građane i pristalice SNS, osuđujući, ipak, napade na novinare. U fokus njihovog izlaganja o ovim incidentima našao se učitelj jedne zemunske osnovne škole, inače redovni učesnik protesta Protiv diktature, nad kojim je na fotografijama, takođe, zabeleženo nasilje. Predsednik Srbije Aleksandar Vučić mahao je na konferenciji za novinare njegovim fotografijama, objavljenim u provladinom tabloidu Informer, gde se on prikazuje kao alkoholičar, iako je reč o fotografijama sa školske predstave gde ovaj demonstrant glumi pijanca.\nNakon objavljivanja fotografija nasilja, mediji su danima prepoznavali batinaše SNS, imenovali ih, i prepoznali kao pripadnike obezbeđenja Aleksandra Vučića i drugih funkcionera SNS. Portal KRIK je otkrio da je među nasilnicima bio Borko Aranitović, deo ekipe ubijenog narko-dilera i vođe huligana Aleksandra Stankovića zvanog Sale Mutavi. Posle objavljivanja ovog otkrića, ministar policije Nebojša Stefanović rekao je da ne misli da je Aranitović bio redar SNS i da je slobodna volja građana da li doći na skup.\nPrevious articlePrijavite se na Novinarsku akademiju 2017: “Izvještavanje o temi rodno zasnovanog nasilja”\nNext articleMedia between politics and market- remaining fair and objective or carrying on with business?


Novi skandal u Vatikanu: Krađa i podmićivanje svedoka | BNN\nNovi skandal u Vatikanu: Krađa i podmićivanje svedoka\nNestanak 700.000 eura\nDok papa Franja pokušava da vernicima pošalje poruku o bratskoj ljubavi, smenjeni uticajni kardinal Đovani Anđelo Beču (Giovanni Angelo Becciu) optužen je da je ukrao stotine hiljade evra iz vatikanskih fondova da potkupi svedoke kako bi osigurao da drugi kardinal, koji je pokušao da razotkrije njegove navodne mutne poslove, bude osuđen za seksualno zlostavljanje, pišu svetski mediji.\nKardinal Beču (72) optužen je da je ukrao 700.000 evra iz vatikanskih fondova da potkupi svedoke u Australiji da negativno svedoče protiv njegovog rivala kardinala Džordža Pela (George Pell) da bi osigurao da bude osuđen za seksualno zlostavljanje, piše Tajms (The Times) pozivajući se na italijanske medije.\nKardinal Pel (79) pre povratka u Australiju 2017, gde je osuđen za zlostavljanje dečaka iz hora u Melburnu 90-ih godina a potom oslobođen u žalbenom postupku, bio je ministar finansija u Vatikanu, gde se, kako ukazuje londonski list, njegovim pokušajima da očisti mutno upravljanjem novcem protivio kardinal Beču.\nCitirajući procurile dokumente, italijanski listovi Republika (La Repubblica) i Korijera dela sera (Corriere della Sera) izvestili su tokom vikenda da istražitelji u Vatikanu sumnjaju da je kardinal Beču želeo da tim novcem definitivno omete Pelov program transparentnosti koji je, ističe Tajms, zapretio da obelodani Bečovo navodno korumpirano upravljen novcem Vatikana.\nKardinal Beču je pre nego što ga je papa Franja postavio da vodi odeljenje za proglašenje svetaca, između 2011. i 2018. kao zamenik državnog sekretara Vatikana imao uticajnu ulogu u distribuiranju i investiranju miliona evra donacija katolika.\nSkandal je bacio senku na objavu ključnog dokumenta Vatikana s pozivom za brižljivije društvo i odbacivanja zala rata, ocenjuje Tajms i ističe da je papa Franja nastojao da usmeri Vatikan ka svojoj osnovnoj poruci miroljubive solidarnosti u subotu, 3. oktobra, objavljivanjem dokumenta "Sva braća", koji traži od sveta da ponovo otkrije osećaj milosrđa dok se bori s pandemijom COVID-19.\nSukob oko upravljanja novcem Vatikana\nAdvokat kardinala Pela tražio je međunarodnu istragu o tvrdnjama da je plaćan mito da bi se uticalo na sudski slučaj o seksualnom zlostavljanju, dok je kardinal Baču negirao da se mešao u suđenje kardinalu iz Australije, prenosi Gardijan (The Guardian).\nPelov advokat Robert Rihter (Richter) rekao je za Gardijan da je na australijskim i međunarodnim vlastima da sprovedu temeljnu istragu.\nDvojica kardinala su u sukobu zbog Pelovih napora da reformiše upravljanje finansijama Vatikana, ukazuje Gardijan. Pel je, kada je 2014. postavljen da nadzire finansije Vatikana, priznao da je otkriveno da su "stotine miliona evra" sklonjene s računa Vatikana. U maju 2016. Beču je zaustavio reviziju koju je Pel naložio o finansijama Vatikana.\nPel je u Australiji 2017. optužen za više seksualnih prekršaja, a porota u Melburnu ga je osudila po pet tačaka u decembru 2018. Viši sud u Australiji je poništio presudu i Kardinal Pel se vratio u Rim 30. septembra pošto je oslobođen u aprilu nakon 13 meseca zatvora.\nAdvokatica koja predstavlja čoveka koji je optužio Pela da ga je seksualno napao 90-ih, rekla je da njen klijent nema veze s optužbama o podmićivanju. Portparol organizacije koja zastupa žrtve zlostavljanja za Gardijan je rekao nije znao za te optužbe dok nisu javno objavljene.\nPapa Franja je krajem prošlog meseca iznenada i bez obrazloženja tražio ostavku Bečua, pisao je tada Njujork tajms (The New York Times), dodajući da je dan kasnije sam smenjeni kardinal rekao da je razlog korupcija, ali i insistirao da je nevin.\nTokom višedecenijske karijere u Katoličkoj crkvi, kardinal Beču je došao do visokih pozicija u vatikanskoj hijerarhiji, ukazuje američki list, citirajući jednog posmatrača koji ga je opisao kao "najfinijeg, najobaveštenijeg i najpredusretljivijeg diplomatu koji radi unutar Svete stolice".\nBeču je, ukazuje Njujork tajms, takođe isplivao i kao glavni protagonista u zaverama i navodnim pokušajima da se podriju finansijske reforme koje pokrenuo kardinal Pel.\nU medijima se spekulisalo da je kardinal Beču smenjen zbog sumnjivih i komplikovanih dogovora o kupovini nekretnina u Londonu, za koje se, dodaje list, sumnja da su nanele Vatikanu gubitke milione evra, uključujući i novac koji su donirali vernici.\n"Moja savest mi kaže da nisam korumpiran", rekao je kardinal Beču 25. septembra kada su ga novinari pitali o navodima o proneverama. On je dodao da je "malo zbunjen" i da još pokušava da se izbori, kako je rekao, s "nadrealnom situacijom".\nBeču je rekao da transakcije s nekretninama nisu spominjane na sastanku s papom. Takođe je rekao da sredstva od donacija vernike nisu korišćena za finansiranje kupovine nekretnina u Londonu.\nPar dana pošto je papa primorao Bečua da podnese ostavku, Fajnenšl tajms (The Financial Times) je došao do dokumenata koja pokazuju da je taj kardinal, pored sumnjivih kupovina nekretnina o kojima se vodi istraga, takođe sproveo dodatnu investiciju od skoro 100 miliona funtu u druge londonske luksuzne stanove.\nBritanski list piše da dokumenta u koje je imao uvid pokazuju da je kardinal Beču investirao sredstva crkve u najskuplje stambene delove Londona.\nOtkriće o dodatnoj kupovini luksuznih nekretnina usledilo je dok se u Vatikanu vodi istraga o zasebnoj investiciji od 350 miliona evra u veliku zgradu u londonskoj četvrti Čelsi, koju je Beču nadzirao 2014. Sveta stolica navodi da je ta kupovina dovela do velikih gubitaka. Vatikanske vlasti uhapsile su italijanskog biznismena koji je radio u Londonu Đanluiđija Torcija (Gianluigi Torzi) zbog "iznude, pronevere" i drugih optužbi u vezi s isplatama koje je dobio kao posrednik u kupovini.\nNova dokumenta, ističe Fajnenšl tajms, premda ne ukazuju na nezakonito postupanje, bacaju dodatno svetlo na finansijske aktivnosti moćnog Državnog sekretarijata, centralne adminstrativne služba Vatikana koja ima zadatak i da investira stotine miliona evra donacija od katoličkih vernika.\nDokumenta pokazuju da je Državni sekretarijat Vatikana kupio nekretnine u Londonu za ukupno 95,75 miliona funti, navodi list i dodaje da je kardinal Beču nadzirao kupovinu tri stana za ukupno 19,25 miliona funti, kao i njihovo renoviranje za 1,25 miliona funti.\nKardinal Beču, koji je kao zamenik državnog sekretara bio treći najuticajniji čovek u Svetoj stolici, ranije je rekao da su investicije u nekretnine u Londonu prihvaćena praksa u Vatikanu i odgovorno korišćenje novca koji je poveren Državnom sekretarijatu.\nstan u londonu


Vesti online / Sport / Odbojka / Srpske odbojkašice: Nadamo se najboljem\nOne će prvog vikenda, od 2. do 4. avgusta, igrati u Dominikanskoj Republici gde će im rivali, pored domaće ekipe, biti Češka i Portoriko. Tokom drugog vikenda Gran prija, od 9. do 11. avgusta, Srbija će igrati u Beogradu protiv Holandije, Alžira i SAD, dok će poslednjeg vikenda u kineskom Vuhanu, od 16. do 18. avgusta, igrati protiv domaće ekipe, Poljske i Argentine. Finalni turnir biće održan u japanskom gradu Saporu od 28. avgusta do 1. septembra.\nKorektor reprezentacije Srbije Jovana Brakočević je rekla da njena ekipa uvek teži najboljim rezultatima.\n"Daćemo sve od sebe da se nađemo među najboljima, sve ostalo je nebitno. Trudićemo se da pobedimo sve protivnike. Biće teško ako se plasiramo na završni turnir da se iz Japana vratimo u Evropu jer ćemo imati samo par dana pred EP, ali to ne može da bude alibi. Nećemo dozvoliti da nas išta poljulja".\nSrednji bloker Nataša Krsmanović je istakla da ne razmišlja o završnom turniru Gran prija u Japanu.\n"Ne razmišljam o završnom turniru, ali ako budemo dobro igrale rezultat neće izostati. Ići ćemo vikend po vikend, utakmicu po utakmicu".\nTehničar Maja Ognjenović je istakla da se nada najboljem i pored teškog rasporeda.\n"Neće biti lako na Dominikanskoj Republici pošto ćemo igrati tri utakmice za tri dana. Imamo sreću što ćemo drugog vikenda igrati u Beogradu, ali već posle toga putujemo u Kinu, a možda i na završni turnir u Japan. Tako ćemo imati svega nekoliko dana pred početak EP. Ja se ipak nadam najboljem".


Svatovi - Blic Online\nMeta bila kuća talibana, POGINULI SVATOVI: U napadu avganistanskih snaga 35 civila izgubilo život\nNajmanje 35 civila je poginulo, a 13 povređeno u napadu avganistanskih snaga u južnoj provinciji Helmand, saopštili su danas lokalni zvaničnici.\n"ČEKAJTE, A JA?!" Svatovi u Bosni krenuli po mladu, a zaboravili najbitniju stvar - MLADOŽENJU (VIDEO)\nNa svadbama se ponekad usled veće količine radosti i alkohola zaboravi sako, cveće, slike, pa i onaj daleki rođak koji je krenuo sa nama kolima. Međutim, jedno veselje tek što je počelo, a već je moglo da se slučajno prekine zbog zaboravnosti.\nIako možda deluje da su svadbe lepa prilika za opuštanje, one često pod velikim količinama alkohola i nervoze umeju da se pretvore u pravo ratno okruženje.\n“OŠIŠAJTE SE NA KLASIČAN PAŽ” U želji da naprave svadbu za pamćenje, ovi mladenci otišli su BAŠ DALEKO\nŽena koja je pozvana na svadbu objavila je na društvenoj mreži spisak s bizarnim uputstvima koja je dobile od "organizatorke venčanja".\nBIDERMAJER RATNICE, OTMIČARI I NAVIJAČI Ovo su 11 tipova gostiju na srpskim venčanjima koje je teško zaobići (FOTO)\nVenčanje planirano mesecima unapred, novčanik protegnut do krajnjih granica za najvažniji dan... i gomila gostiju na koje treba posebno da računate.\nKamion sa svatovima pao sa mosta, najmanje 25 mrtvih, 38 povređenih\nNajmanje 25 ljudi je poginulo, a nekoliko desetina povređeno kada je na zapadu Indije kamion sa gostima na venčanju pao u suvo rečno korito, saopštile su vlasti.\nŠENLUČENJE IZ DŽIPA Svat pucao iz pištolja i bežao od policije\nPosle šenlučenja i bega od policijske kontrole, najmanje jedan gost na svadbi u Valjevu je uhapšen, saznaje "Blic".\nNeobičan prevoz na svadbi: Kamiondžije na čelu kolone u Banjaluci\nČest prizor subotama koji se može videti su mladenci u pratnji veselih svatova, koji okupiraju ulice i poznata mesta za fotografisanje. Da na venčanje nisu došli kamion, za iznenađenje prolaznike u Banjaluci ovo bi bio samo još jedan u nizu prizora koji se često može videti u centru grada.\nPREKINUTA LJUBAV Dečko poginule devojke pod lekovima: "Čim pokuša da priča, on zaplače. Nje nema..."\nMarina Petkuc (20) iz Zrenjanina i Marinel Vukovan (52) iz Torka, poginuli su, a još šestoro je povređeno u stravičnom sudaru, noćas oko dva sata, na putu Novi Sad – Bečej, kod Bačkog Gradišta. Svi putnici iz oba automobila vraćali su se iz svatova Klementine Virag, jedne od povređenih.\nROGATIČKI ČAJO Nezamenljiv majstor za svatovske ceremonije: Momčilo oženio 82 momka i nijedan se nije razveo\nBiti čajo u svatovima 82 puta i doprineti da se sklopi isto toliko brakova, od kojih nijedan nije razveden, velika je čast i zadovoljstvo.\nStarom svatu zapao i posao saobraćajca: U narodnoj nošnji regulisao saobraćaj na ulicama Banjaluke\nŠta raditi u situaciji kada kolona svatova stvori gužvu u centru grada, a od saobraćajne policije ni traga ni glasa? Takva situacija u centru Banjaluke danas oko 15 časova podstakla je jednog starog svata da uzme stvar u svoje ruke.\nTRAGEDIJA U MJANMARU Potonuo brod sa svatovima, 20 osoba izgubilo život\nNajmanje 20 osoba je nastradalo, a oko deset se vodi kao nestalo nakon potonuća broda u delti Iravadi, u Mjanmaru, saopštila je danas policija.\nHEROJSKA ŽRTVA Pas spasao svatove od bombaša samoubice\nSvatove u nigerijskom selu spasao je pas koji se rvao s bombašem samoubicom sve dok bomba nije eksplodirala, usmrtivši i životinju.\nI OVAKO SE LUDUJE U SVATOVSKOJ KOLONI “Škripao” u kružnom toku i “spalio” vozilo\nU saobraćajnoj nesreći u Posušju, na kružnom toku u Rastovačama, u potpunosti je izgoreo automobil “opel”.\nNEZAPAMĆEN CIRKUS NA SVADBI U LESKOVCU Mlada zadržala svoje prezime, svatovi je izvređali, pa se POTUKLI\nPre nego što je dvoje mladih Leskovčana izgovorilo sudbonosno "DA", matičar je pitao mladu da li želi da zadrži svoje ili prihvati prezime svog izabranika. Mlada i lepa Leskovčanka, nesvojstveno običajima juga Srbije, rekla je da zadržava svoje i dodaje prezime svog budućeg supruga.\nOženio se potomak poslednjeg albanskog kralja Zogua, među svatovima i srpski princ Mihailo Karađorđević\nJedini potomak poslednjeg kralja Albanije, Zogua Prvog, princ Leka, venčao se danas u Tirani s glumicom Elijom Zaharijom, što je prva svadba jednog člana albanske kraljevske porodice od 1938. godine.\nNOVI PAZAR Zalutali meci sa svadbe ranili dvojicu muškaraca\nNovopazarci R.H. i M.K. ranjeni su večeras kada su ih pogodili zalutali meci, za koje se pretpostavlja da su ispalili svatovi sa svadbe iz njihovog komšiluka, iz naselja Šutenovac.\nTRAGEDIJA U PAKISTANU U nesreći autobusa sa svatovima poginulo 16 osoba\nNajmanje 16 osoba je poginulo kada se autobus koji je prevozio svatove za jedno venčanje srušio danas u provaliju u brdovitom delu Kašmira, koji je pod kontrolom Pakistana, saopštili su zvaničnici te zemlje.\nKAMENA LEGENDA BUGOJNA Tamo gde je kletva stare devojke okamenila svatove i kićene konje\nČudesno zanimljive kamene figure, vajarsko delo prirode na dolemitičnoj steni koja se strmoglavo spušta u kanjon rečice Gračanica kod istoimenog naselja nadomak Bugojna, oduvek su plenile pažnju putnika namernika.\nBURNA SVADBA U VIŠEGRADU Žalila se na pucnjavu svatova, policija oduzela pištolj\nPolicijskoj stanici Višegrad danas je Bakira Hasečić prijavila da je u njenom pravcu pucano iz kolone svatova koja je prolazila ulicom, potvrdila je Srni portparol Centra javne bezbednosti Danka Tešić.\n"Greškom" ubijeno 28, ranjeno na desetine svatova\nNajmanje 28 osoba je poginulo a nekoliko desetina je ranjeno danas u dva vazdušna napada koalicije medjunarodnih snaga predvodjene Saudijskom Arabijom, javio je AP, pozivajući se na izvore u jemenskim snagama bezbednosti.\nSRAMOTAN razlog zbog kog su svatovi napravili kolaps kod "Mostara"\nKolona svatova zastala je nasred Mostarske petlje da bi momci obavili malu nuždu i gotovo paralisala saobraćaj. Naš zaprepašćeni čitalac fotografisao je ovaj prizor.\nPrevrnuo se brod sa svatovima, među stradalima mladoženja\nNajmanje 17 osoba je nastradalo, među kojima i mladoženja, kada se brod u kome su se nalazili mladenci i njihovi gosti danas prevrnuo u centralnom delu Pakistana, saopštili su zvaničnici. Oni su naveli da očekuju da će broj nastradalih biti i veći.


Most Borča - Zemun nakon video snimka i slike iz vazduha - www.lobi-info.rs\n1. juna 2013. 19. oktobra 2013.\nMost Borča - Zemun - Kineski most - Iz vazduha - 24.05.2013\nProšlog petka (24.maja) smo objavili ekskluzivnu HD video reportažu mosta Borča – Zemun iz vazduha i budući izgled pristupne saobraćajnice i rampe na Zrenjaninskom putu.\nČisto radi podsećanja, mi smo poleteli sa aerodruma Lisičiji Jarak i snimili kako trenutno izgleda novi most Borča – Zemun i kako napreduju radovi na levoj obali Beograda.\nOdziv je čak i za nas bio neočekivan, dobili smo dosta pohvala na mnogobrojnim forumima, čak su i pojedini mediji objavili kao vest, među njima izdvajamo 24 sata, Telegraf kao i internet portali Mondo i Nadlanu.\nNaš video snimak novog „Kineskog mosta“ je prvi iz vazduha i isti je do sad najviše puta pregledan u odnosu na sve video reportaže o novom mostu na Dunavu. U ovom momentu video snimak ima blizu pregleda 13.000 i to za samo nedelju dana.\nPrilikom panormaskog letenja motornim zmajem smo takođe i fotografisali kompletnu rutu kao i panoramu Borče pa vam ovim putem želimo prikazati i te slike.\n1. juna 2013. u 21:37\nPrelepo , svaka cast , maximalno profesionalno 🙂\nFantastično…..sve su slike savršene


22 miliona dinara od Grada za udruženja osoba sa invaliditetom - Uklonimo barijere\n22 miliona dinara od Grada za udruženja osoba sa invaliditetom\nAutor Uklonimo barijere 10/02/2020\nGradsko veće Grada Niša usvojilo je rešenje kojim se finansira program 19 udruženja i organizacija osoba sa invaliditetom. Na konkurs se javilo 19 udruženja i sva su ispunila kriterijume, a za ove namene izdvojeno je 22 miliona dinara, što je za milion više nego minule godine.\n„Na ovaj način Grad zaista želi da da doprinos i da ojača kapacitet ovih udruženja koja okupljaju osobe sa invaliditetom. To su udruženja koja okupljaju osobe sa invaliditetom raznih kategorija i sva pomoć koja je usledila tiče se povećanju sredstava udruženja“, rekla je većnica Tijana Đorđević Ilić.\nOna je istakla da se iz godine u godinu povećavaju sredstva koja Grad izdvaja, ali i broj udruženja koja učestvuju na konkursu.\n„Programi se tiču same individualne podrške, ali i nekih edukacija, jačanja kapaciteta, usluga koje su konkretno usmerene ka osobama sa invaliditetom“, dodala je Đorđević Ilić.\nVisina sredstava razlikuje se u zavisnosti od zahteva i programa sa kojima su udruženja konkurisala.


Klaster “Tara” - Opštine Pljevlja, Mojkovac i Kolašin pozivaju zainteresovane nevladine organizacije registrovane na teritoriji ove tri opštine da dostave komentare, predloge i sugestije na nacrt Sektorske analize za utvrđivanje prioritetnih oblasti od javnog interesa u kojima će se pružiti finansijska podrška za realizaciju projekata nevladinih organizacija iz budžeta ReLOaD 2 projekta u 2022. godini u okviru klastera „Tara“ - Pljevlja, Mojkovac i Kolašin.\nKomentari, predlozi i sugestije se dostavljaju do 10.01.2022. godine isključivo elektronskim putem na mejl adrese:\nNacrt sektorske analize možete preuzeti OVDJE-pdf\nNacrt sektorske analize možete preuzeti OVDJE-docx\nKonstitutivna Sjednica SO Mojkovac će se održati dana 05. januara 2022. godine (srijeda), sa početkom u 10 časova u Multimedijalnoj sali Opštine Mojkovac.\n1. Potvrđivanje mandata odbornika Skupštine opštine Mojkovac\n2. Izbor predsjednika Skupštine opštine Mojkovac.\n- Konačni rezultati Izbora za izbor odbornika u SO Mojkovac održanih 05.12.2021.\nXXII Sjednica SO Mojkovac će se održati dana 14. decembra 2021. godine (utorak), sa početkom u 10 časova u Multimedijalnoj sali Opštine Mojkovac.


Marković: Tužilaštvo neefikasno u slučaju korupcije u MORT-u – Press Portal\nMarković: Tužilaštvo neefikasno u slučaju korupcije u MORT-u\nNakon otkrivanja korupcije, premijer zatražio detaljnu informaciju o postupanju Uprave policije u ovom predmetu\nPremijer Duško Marković obratio se danas Tužilačkom savjetu dopisom u vezi sa slučajem korupcije u Urbanističko-građevinskoj inspekciji Ministarstva održivog razvoja i turizma i ukazao da je, uprkos zakonitom, blagovremenom i savjesnom postupanju policije izostala efikasna akcija tužilaštva.\nPremijer je naveo u dopisu da je nakon otkrivanja očiglednog postojanja korupcije, kao predsjednik Vlade zatražio detaljnu informaciju o postupanju Uprave policije u konkretnom, i drugim predmetima vezanim za protivzakonito postupanje urbanističko-građevinskih inspektora.\n– Iz informacije Uprave policije od 1. 11. 2019. godine, može se zaključiti da je taj organ izvršne vlasti u svemu zakonito, blagovremeno i savjesno postupao prema Državnom tužilaštvu koje u ovim predmetima, saglasno Ustavu i zakonu, rukovodi u svim fazama izviđaja i istrage. Dodatno, jasno se vidi da je Uprava policije posredstvom Centra bezbjednosti Herceg Novi, Centra bezbjednosti Budva, Odsjeka za suzbijanje privrednog kriminaliteta i samog menadžementa, ažurno i kontinuirano preduzimala sve mjere i radnje da prijave oštećenih, dalja policijska saznanja i započeti postupci protiv dvojice inspektora, rezultiraju njihovim krivičnim procesuiranjem – naveo je Marković u pismu.\nPrema njegovim riječima, aktivnosti Uprave policije dovele su do pribavljanja svih neophodnih činjenica koje su pravovremeno dostavljane Državnom tužilaštvu.\n– Nažalost, efikasna reakcija je Tužilaštva izostala, zbog čega su nastupile sada već evidentne posljedice. Kako podaci iz dostavljene informacije ukazuju na pasivan odnos pojedinih državnih tužilaca iz Osnovnog državnog tužilaštva u Kotoru, i Višeg državnog tužilaštva u Podgorici – to sam obavezan da na ove okolnosti ukažem Tužilačkom savjetu – naveo je Marković.\nPremijer je obraćanje Tužilačkom savjetu završio konstatacijom da je, rukovodeći se ustavnom podjelom vlasti, na osnovu koje je kao predsjednik Vlade funkcionalno odgovoran za zakonit i efikasan rad svih djelova izvršne vlasti, ali i politički odgovoran za ukupno stanje u društvu, koje se narušava nepostupanjem ili odugovlačenjem u drugim djelovima sistema, te da stoga dostavlja Tužilačkom savjetu Informaciju Uprave policije na dalju nadležnost.


Sporazoom: Koliko smo zagađeni? - Javni servis\nStručnjak za resurse u oblasti životne sredine Ljubiša Mijačić smatra da donosiocima odluka na Kosovu zaštita životne sredine nije prioritetno pitanje, zbog niskog životnog standarda građana. Prema njegovim rečima iz tog razloga na Kosovu ne postoji, kako je istakao “nijedna značajna organizacija ili inicijativa koja je politički relevantna, koja bi eventualno postala “zelena stranka”.\n“Kosovo ima i dalje prioritete po pitanju siromaštva čime se Vlada intenzivno bavi. Drugi prioritet za ovu i prethodne vlade uvek je bila energetska sigurnost, a to je u direktonoj sprezi sa problemima životne sredine”, rekao je Mijačić i naveo da treba “pomiriti te dve stvari, jer održivi razvoj nije samo života sredina i stanište, već je to i ekonomija i rast”, rekao je Mijačić.\nDirektor Riinvest Instituta Aljab Hašani takođe smatra da treba postići određeni nivo razvoja kako bi se pažnja preusmerila na pitanja životne sredine. Prema njegovim rečima dobro je da postoji pritisak od strane Evropske Unije po pitanju zaštite životne sredine, ali da bi i unutar Kosova trebalo da se aktivnije radi na tome.\n“Trebalo bi da postoji veće insistiranje za zaštitom životne sredine i poboljšanjem kvaliteta životne sredine. To je i u skladu sa najnovijim dešavanjima na Kosovu iz razloga što smo dostigli određeni prag razvoja, a pitanje životne sredine će neminovno postati tema koja će zauzeti više prostora u javnoj diskusiji. Takođe će se oformiti platforme za nove političke snage koje se u međuvremenu mogu pojaviti i zauzeti ovaj novi prostor koji se stvara. Ipak i dalje mislim da ovaj deo oko uslovljavanja od strane Evropske unije može odigrati značajnu ulogu u usmeravanju kreiranja naše politike zaštiti životne sredine.\n“Najprostije rešenje bi bilo pokriti ih sa nekim inertnim materijalom, betonom-betonirati, ali ni to nije rešenje. Rešenje je izvaditi korisne sastojke iz njih jer varolizacija korisnih materijala koji je u njima je ogromna ekonomska šansa za nas”, navela je Đokićeva.\nOna je navela da kompletno društvo mora da uloži napor u zaštiti životne sredine.\n“Mislim da svaki, pa i najmanji doprinos je doprinos i ako bi svi mi uložili energije koliko ulažemo možda u neke druge procese, u pobunu protiv nekih drugih stvari, a ne ulažemo u naš aktivizam povodom zaštite životne sredine, da bi drugačije bilo”, rekla je Đokićeva.\n“Nažalost nedostaje i hrabrost kod donosilaca odluka, jer i u slučajevima kada ne postoji ekonomski razlog za preduzimanje nekih akcija koje štite životnu sredinu mislim da ih treba preduzeti iz razloga što su dugoročni troškovi veći od kratkoročnih. To se nikada nije odrazilo na donošenje odluka. Pri analizi sporednih uticaja niko nije uzimao u obzir koliko treba da se razviju i prošire postrojenja koja generišu energiju putem lignita, tj. ovo je generalno zanemarena diskusija”, rekao je Hašani.\n“Građanima treba da bude jasno da bi u narednim godinama trebalo da budu spremni da cenu energije plaćaju skuplje, jer će ionako porasti sve dok koristimo fosilne resurse. Što se više približavamo ovim datumima koji su postavljeni na nivou Evropske unije bićemo prinuđeni da plaćamo veću cenu za korišćenje istih resursa i što pre počnemo da razmišljamo o alternativama, to će za nas biti korisnije”, rekao je Hašani.\n“Solarna energija je nešto na šta treba da se fokusiramo. Energija vetra na tačno određenim lokacijama i taj procenat vetrogeneratora nije baš veliki. Što se tiče bio mase, posmatrajući na nekoj većoj površini pitanje je da li je efikasno, da li je profitabilno nositi bio masu na velike daljine za proizvodnju bio goriva. To je malo problem kod nas pošto su parcele iseckane, udaljene jedna od druge i pitanje efikasnosti procesa tog bio goriva je upitno. Sunce i vetar, to je ono na šta trebamo da se fokusiramo”, rekla je Đokićeva.\n“Kao na primer osnivanje kontrolnog bloka Albanija-Kosovo. To je velika šansa za ceo region, i za Srbiju između ostalog jer je deficit energije na Kosovu. Za Albaniju je veliki problem nepostojanje regionalne saradnje. Za Kosovo će postati isključenjem Kosova A još veći problem nepostojanje regionalne saradnje i razmene energije. U tom smisli ja se nadam da će i problemi životne sredine, a u tom obliku i energija postati glavni podsticaj za regionanu saradnju. Nadam se jednoj takvoj saradnji u budućnosti, ali u ovakvim okolnostima i u ovakvom kontekstu međuetničkih i drugih problema ne vidim u nekoj bližoj budućnosti pozitivan pomak”, rekao je Mijačić.


Cilj je, kako je navedeno u dokumentaciji, da se utvrdi lokacija i definišu pravila uređenja i građenja međunarodnog putničkog pristaništa otvorenog za međunarodni saobraćaj, ali i da se obogati i bolje pozicionira turistička ponuda Beočina.\nPlanom je obuvaćen deo građevinskog područja naselja Banoštor i deo akvatorije reke Dunav, na ukupnoj površini od 5,79 hektara, a lokacija budućeg pristaništa je u neposrednoj blizini centra naselja, sa njegove istočne strane.\nPristanište je koncipirano kao pristanišni plato širine 42 metra i dužine od 143,5 metra, sa kosom obaloutvrdom. Na kopnenom delu gradiće se saobraćajno-manipulativni plato, parking površine za autobuse i putničke automobile i saobraćajni priključak na državni put II reda, a na vodenom delu ponton i silazna rampa do pontona.\nNa pristanišnom platou predviđeno je uređenje površine na kojoj će se držati kontejneri ili kante za privremeno odlaganje otpadnih materija, a planiran je i pristanišni objekat namenjen povremenom boravku carinske službe, policije i nadležnih inspekcijskih službi , kao i pratećim sadržajima pristaništa namenjenih putnicima.\nKako je navedeno u Nacrtu plana, očekuje se da će u ciljnoj 2030. godini u novom pristaništu biti realizovano oko 207 pristajanja brodova, i to 124 broda iz međunarodnog saobraćaja i 83 broda iz unutrašnjeg saobraćaja.\n"Ukoliko se posmatra da sezona za ovo pristanište može da traje od 1. aprila do 30. septembra, onda se u novom pristaništu može očekivati da do 2025. godine prosečno dnevno bude 2 plovila u 3 dana, a nakon toga jedno plovilo prosečno dnevno", dodaje se u dokumentu.


Poskupljuje gorivo u BiH – NAFTNI DERIVATI\n12. rujna 2015. admin\nVlada Federacije BiH je na 13. hitnoj, telefonski održanoj sjednici, usvojila Zaključak kojim je prihvatila tekst inicijative za povećanje akciza na naftne derivate, pivo i cigarete, koji su usaglasili premijer Federacije BiH Fadil Novalić i predsjednica Vlade RS Željka Cvijanović. Inicijativa će biti upućena UO Uprave za indirektno/neizravno oporezivanje Bosne i Hercegovine.\nU inicijativi se navodi da su se entitetski premijeri, na zajedničkom sastanku održanom 9. rujna ove godine u Sarajevu, usuglasili da bude uvedena dodatna akciza na naftne derivate, koja bi bila namijenjena za autoputeve i puteve, te posebna akciza na pivo i cigarete, koja bi bila namjenski prihod fondova zdravstvenog osiguranja.\nPripremljeni su i tekstovi Zakona o izmjenama i dopunama Zakona o akcizama u BiH, Zakona o izmjenama Zakona o uplatama na jedinstveni račun i raspodjeli prihoda, te Zakona o izmjeni Zakona o sustavu indirektnog/neizravnog oporezivanja u BiH, koji članovima Upravnog odbora UINO i predstavnicima ministarstava financija mogu poslužiti kao osnova pri usuglašavanju konačnog prijedloga teksta.\nU pisanoj inicijativi, entitetski premijeri Fadil Novalić i Željka Cvijanović Upravnom odboru ove institucije predlažu da zaduži stručnjake/članove Upravnog odbora da zajedno s predstavnicima ministarstava financija, izvrše dodatne analize, da u roku od sedam dana sačine konačni tekst izmjena i dopuna neophodnih zakonskih rješenja i da ih dostave ovom odboru na razmatranje.\nIz regije Vijesti Zakoni i propisi\nVlasti u BiH povećavaju akcize na naftne derivate?\nVlada FBiH požuruje istraživanje nafte i plina


Novi direktor PKB-a: Višemilionske afere, ortakluk sa Dinkićem, zaštićen od Tužilaštva! – Gerila\nGerila > Politika > Novi direktor PKB-a: Višemilionske afere, ortakluk sa Dinkićem, zaštićen od Tužilaštva!\nobjavljeno na Oct. 18, 2018 u 2:14 pm\nSkoro deset godina kasnije, Ministarstvo energetike je podnelo krivične prijave protiv Lazarevića i Hamovića (na slici ispod), na osnovu izveštaja Antikorupcijskog tima o zloupotrebama u energetskom sektoru. Tadašnja resorna ministarka Zorana Mihajlović rekla je da je u poslovima s njihovim firmama država pretrpela štetu od više stotina miliona dolara.\nTagoviaferaal dahraal dahra irigmlađan dinkićnaprednjacipkbpoštanska štedionicaprivatizacija pkbprodaja strujesnssrpska napredna strankavojin lazarevićvuk hamovićzorana mihajlovic


RTCG - Radio Televizija Crne Gore - Nacionalni javni servis :: Region :: Kosovo spremno za sporazum sa BiH\nIZRUČENJE 09. 05. 2013. 23:24 >> 23:24 0\nKosovo spremno za sporazum sa BiH\nKosovski ministar pravde Hajredin Kuči kazao je da će se u slučaju Nasera Keljmendija raditi na osnovu Ustava Kosova, ali je da je Priština spremna da postigne sporazum o izručenju sa BiH, prenose sarajevski mediji.\nKeljmendiju je ranije danas sudija EULEX-a Kornelija Pik odredila jednomesečni pritvor.\nMinistar Kuči je, prema pisanju sarajevskih medija, nakon povratka iz Brisela kazao da je za izručenje Keljmednija potrebna odluka suda na osnovu koje ministar donosi odluku da li će odobriti izručenje ili ne.\nPošto Kosovo i BiH nemaju sporazum o izručenju, ministar Kuči je kazao da kosovske insitucije imaju dobru volju da se takav sporazum postigne.\nKuči je pohvalio kosovsku policiju i pravosuđe, koji su, po njemu, učinili ono što nije uspjela nijedna država u regionu.